open-index/open-wikipedia-markdown huggingface dataset:
കേൾക്കാനുള്ള അവകാശ നിയമം

സർക്കാർ സേവനങ്ങളുമായി ബന്ധപ്പെട്ട് പൊതുജനങ്ങളുടെ പരാതികൾ സമയബന്ധിതമായി കേട്ടു തീർപ്പു കല്പിക്കുന്നതിനുള്ള അവകാശമാണ് **കേൾക്കാനുള്ള അവകാശം**.(Right to hearing Act) ഇന്ത്യയിൽ രാജസ്ഥാനിലാണ് ഈ നിയമം ആദ്യമായി നിലവിൽ വരുന്നത്. വിവരാവകാശ നിയമം, സേവനാവകാശ നിയമം എന്നിവയുടെ ചുവടുപിടിച്ചാണ് പരാതി കേൾക്കപ്പെടുന്നതും അവകാശമാക്കിയുള്ള നിയമം വരുന്നത്. കേരളത്തിലും ഈ നിയമം നടപ്പിലാക്കാനുള്ള ശ്രമം നടന്നുവരുന്നു. സർക്കാരിന്റെ നയങ്ങളെക്കുറിച്ചോ, പദ്ധതികളെക്കുറിച്ചോ, പരിപാടികളെക്കുറിച്ചോ ആക്ഷേപമുള്ളവർക്ക് പരാതിപ്പെടാം.  ഇതിന് അവസരം നൽകുന്നത് നിയമപരമായ അവകാശമാക്കുന്നതാണ് കേൾക്കപ്പെടാനുള്ള അവകാശ നിയമത്തിൽ ഉൾപ്പെടുന്നത്.

## വ്യവസ്ഥകൾ
ഏതെങ്കിലും പരാതി ഉന്നയിക്കപ്പെട്ടാൽ 15 ദിവസത്തിനകം പബ്ലിക് ഹിയറിംഗ് ഓഫീസർ അതിന്മേൽ തീർപ്പു കല്പിക്കണമെന്നും ആ തീരുമാനത്തിൽ അപേക്ഷകൻ തൃപ്തനല്ലെങ്കിൽ അപ്പീൽ നൽകാമെന്നുമാണ് വ്യവസ്ഥ.കൂടാതെ അപ്പീലിന്മേൽ 21 ദിവസത്തിനകം തീരുമാനം ആകണമെന്ന് നിഷ്‌കർഷിക്കുന്നുണ്ട്.13 വകുപ്പുകളടങ്ങിയ രാജസ്ഥാൻ സംസ്ഥാന നിയമത്തിലെ ഏഴാം വകുപ്പനുസരിച്ചു വീഴ്ച വരുത്തുന്ന ഉദ്യോഗസ്ഥന് 500 മുതൽ 5000 വരെ രൂപ പിഴ ശിക്ഷയും പുറമേ വകുപ്പുതല നടപടികളും അനുശാസിക്കുന്നു.30 ദിവസത്തിനുള്ളിൽ പരാതി കേൾക്കപ്പെടണം.പരാതി ആദ്യം എഴുതി നൽകണം. തുടർന്ന് ഒരു മാസത്തിനകം പരാതിക്കാരനെ വിളിച്ച് അത് കേൾക്കുകയും വേണം.ഹിയറിങ് നടത്താനായി സർക്കാർ പബ്ലിക് ഹിയറിങ്ഓഫീസറെ നിയമിക്കണം. ഇദ്ദേഹത്തിന്റെ തീരുമാനത്തിൽ അപകാതയുണ്ടെങ്കിൽ അപ്പീൽ സമർപ്പിക്കാനായി വിവരാവകാശ നിയമത്തിലേതുപോലെ ഫസ്റ്റ് അപ്പലേറ്റ് അതോറിറ്റിയും സെക്കൻഡ് അപ്പലേറ്റ് അതോറിറ്റിയും ഉണ്ടാകും. ഈഘട്ടത്തിലുള്ള തീർപ്പിനെക്കുറിച്ചും പരാതിയുള്ളവർക്ക് റിവിഷൻ അതോറിറ്റിയെ എന്ന മറ്റൊരു ഘടകത്തെ കൂടി സമീപിക്കാം. ഓരോ തട്ടിലുള്ള തീർപ്പിനെക്കുറിച്ചുമുള്ള പരാതികൾ 30 ദിവസത്തിനകം അപ്പീലായി നൽകണമെന്നും കരട് ബില്ലിൽ പരാമർശിക്കുന്നു

## അവലംബം
രാജസ്ഥാനിലെ കേൾക്കാനുള്ള അവകാശ നിയമം
## പുറംകണ്ണികൾ
മാതൃഭൂമി വാർത്ത :നിയമം വരുന്നു പരാതി കേൾക്കുന്നതും അവകാശമാകും 

വർഗ്ഗം:ഇന്ത്യയിലെ നിയമങ്ങൾ
പരവ

ലക്റ്ററൈഡെ (Lactariidae) കുടുംബത്തിൽപ്പെട്ട ഒരു കടൽ മത്സ്യമാണ് **പരവ** (False trevally). . പരമാവധി നീളം 40 സെന്റിമീറ്റർ. ശരാശരി നീളം 30 സെന്റിമീറ്റർ. കടലിൽ 15മുതൽ 100മീ വരെ ആഴമുള്ള ഭാഗങ്ങളിൽ കണ്ടുവരുന്നു. മുതുകത്തെ ചിറകുകളിൽ മുള്ളുകൾ കാണപ്പെടുന്നു. തിളങ്ങുന്ന വെള്ളിനിറമാണ് ഇവയ്ക്ക്. ചിറകുകൾക്ക് മഞ്ഞ നിറമാണ്. വളരെ വലിയ വായ്ക് ഇവയുടെ പ്രത്യേകതകയാണ്. വിപണി സാധ്യതയുള്ള ഒരു മത്സ്യം കൂടിയാണ് പരവ. 23 ഡിഗ്രി വടക്കു മിതൽ 27 ഡിഗ്രി തെക്കുവരെയുള്ള മധ്യരേഖാപ്രദേശങ്ങളിൽ ഇവയെ ധാരാളമായി കണ്ടുവരുന്നു.


File:FalseTrevally.jpg|False trevallies in Visakhapatnam Landing Center, Andhra Pradesh, India
File:FalseTrevally 2.jpg|False trevallies in Visakhapatnam Landing Center, Andhra Pradesh, India
Lactarius delicatulus Ford 53.jpg|False trevallies illustration


## അവലംബം
*http://www.fishbase.org/Summary/SpeciesSummary.php?id=363&lang=English

വർഗ്ഗം:കടൽ മത്സ്യങ്ങൾ
ഡേവിഡ് മില്ലർ

**ഡേവിഡ് ആൻഡ്രൂ മില്ലർ** (ജനനം: 10 ജൂൺ 1989, നാറ്റൽ പ്രവിശ്യ, ദക്ഷിണാഫ്രിക്ക) ഒരു ദക്ഷിണാഫ്രിക്കൻ അന്താരാഷ്ട്ര ക്രിക്കറ്റ് കളിക്കാരനാണ്. ദക്ഷിണാഫ്രിക്കക്കുവേണ്ടി ഏകദിനത്തിലും, ട്വന്റി20യിലും മില്ലർ കളിച്ചിട്ടുണ്ട്. ഒരു ഇടംകൈയ്യൻ ബാറ്റ്സ്മാനും, വലംകൈയ്യൻ സ്പിൻ ബൗളറുമാണ് അദ്ദേഹം.  ഐ.പി.എൽ.ൽ രാജസ്ഥാൻ റോയൽസ് ✈️ ടീമിനുവേണ്ടിയാണ് അദ്ദേഹം കളിക്കുന്നത്. അതിവേഗ സ്കോറിങ്ങിന് പ്രശസ്തനായ അദ്ദേഹം ഐ.പി.എൽ. ആറാം സീസണിൽ മികച്ച ബാറ്റിങ് പ്രകടനം കാഴ്ചവെച്ച എല്ലാവരുടെയും ശ്രദ്ധ പിടിച്ചുപറ്റി. 2013 മേയ് 6ന് മൊഹാലിയിൽ വെച്ച് നടന്ന റോയൽ ചലഞ്ചേഴ്സിനെതിരായ മത്സരത്തിൽ 38 പന്തുകളിൽ നിന്ന് 101 റൺസ് നേടിക്കൊണ്ട് ഐ.പി.എല്ലിലെ ഏറ്റവും വേഗമേറിയ മൂന്നാമത്തെ സെഞ്ച്വറിക്ക് അദ്ദേഹം ഉടമയായി.

## അന്താരാഷ്ട്ര തലത്തിൽ
2010 മേയ് ഇരുപതിന് വെസ്റ്റ് ഇൻഡീസിനെതിരെയാണ് അദ്ദേഹം തന്റെ അന്താരാഷ്ട്ര ട്വന്റി20 ക്രിക്കറ്റ് അരങ്ങേറ്റം കുറിച്ചത്. രണ്ടു ദിവസങ്ങൾക്കുശേഷം തന്റെ ഏകദിന ക്രിക്കറ്റ് അരങ്ങേറ്റവും അദ്ദേഹം നടത്തി. ഇതുവരെ 20 ഏകദിനങ്ങളിൽ നിന്ന് 383 റൺസും, 12 ട്വന്റി20 മത്സരങ്ങളിൽനിന്ന് 223 റൺസും അദ്ദേഹം നേടിയിട്ടുണ്ട്.

### ഏകദിന ക്രിക്കറ്റിലെ മികച്ച പ്രകടനങ്ങൾ

## അവലംബം

## പുറത്തേക്കുള്ള കണ്ണികൾ
* 
* 

വർഗ്ഗം:1989-ൽ ജനിച്ചവർ
വർഗ്ഗം:ദക്ഷിണാഫ്രിക്കൻ ക്രിക്കറ്റ് കളിക്കാർ
ഗ്യൂലിയോ ആൻഡ്രിയോട്ടി

ഇറ്റലിയിലെ മുഖ്യ രാഷ്ട്രീയ പ്രവർത്തകരിലൊരാളും മുൻപ്രധാനമന്ത്രിയുമായിരുന്നു **ഗ്യൂലിയോ ആൻഡ്രിയോട്ടി**(14 ജനുവരി 1919 – 6 മേയ് 2013). ക്രിസ്റ്റ്യൻ ഡെമോക്രസി പാർച്ചിയിലായിരുന്നു പ്രവർത്തിച്ചിരുന്നത്. 1972 മുതൽ 1973 വരെയും,  1976 മുതൽ 1979 വരെയും, 1989 മുതൽ 1992 വരെയും,  ഏഴുവട്ടം ഇറ്റലിയുടെ പ്രധാനമന്ത്രിയായിരുന്നു. 
## അവലംബം

## അധിക വായനയ്ക്ക്
*Giuseppe Leone, "Federico II Re di Prussia e Giulio Andreotti – Due modi diversi di concepire la politica", su "Ricorditi di me...", in "Lecco 2000", gennaio 1996. 
## പുറം കണ്ണികൾ
*''"Les procès Andreotti en Italie"''  ("The Andreotti trials in Italy") by Philippe Foro, published by University of Toulouse II, *Groupe de recherche sur l'histoire immédiate* (Study group on contemporary history) 
*Il Divo  a Paolo Sorrentino Film

വർഗ്ഗം:1919-ൽ ജനിച്ചവർ
വർഗ്ഗം:2013-ൽ മരിച്ചവർ
വർഗ്ഗം:ജനുവരി 14-ന് ജനിച്ചവർ
വർഗ്ഗം:മേയ് 6-ന് മരിച്ചവർ
വർഗ്ഗം:ഇറ്റലിയുടെ പ്രധാനമന്ത്രിമാർ
ഗ്രാസിം ഫാക്ടറി

കോഴിക്കോട് ജില്ലയിൽ മാവൂർ എന്ന സ്ഥലത്ത് പ്രവർത്തിച്ചിരുന്ന ഒരു വ്യവസായസ്ഥാപനമാണ് **ഗ്രാസിം ഫാക്ടറി**. 1960-കളിൽ ആരംഭിച്ച സമയത്ത് ഇതിന്റെ പേര് **മാവൂർ ഗ്വാളിയർ റയോൺസ് ഫാക്ടറി** എന്നായിരുന്നു. ബിർള സ്ഥാപിച്ച ഫാക്ടറിയിൽ പൾപ്പും ഫൈബറുമായിരുന്നു ഉത്പാദിപ്പിച്ചിരുന്നത്. 

കേരളത്തിലെ ആദ്യ മന്ത്രിസഭയുടെ കാലത്താണ് വ്യവസായത്തിനായി ഭൂമി കൈമാറപ്പെട്ടത്. ഫാക്ടറിക്കൊപ്പം സ്കൂളുകൾ ആശുപത്രി, പോലീസ് സ്റ്റേഷൻ എന്നിവ സ്ഥാപിക്കപ്പെട്ടതോടെ പ്രദേശത്തിന്റെ മുഖച്ഛായതന്നെ അതിവേഗം മാറുകയുണ്ടായി. പ്രദേശത്തെ പരിസ്ഥിതിമലിനീകരണത്തിന്റെ പ്രധാന കാരണങ്ങളിലൊന്ന് ഈ ഫാക്ടറിയുടെ മാലിന്യങ്ങളായിരുന്നു. ലാഭം സംബന്ധിച്ച ആശങ്കകൾ ചൂണ്ടിക്കാട്ടി ഫാക്ടറി മാനേജ്മെന്റ് മലിനീകരണ നിയന്ത്രണനടപടികൾ കൈക്കൊണ്ടിരുന്നില്ല.

സംസ്ഥാന സർക്കാർ 1978-ൽ ഫാക്ടറി ഏറ്റെടുത്തിരുന്നുവെങ്കിലും ടെക്സ്റ്റൈൽസ് കേന്ദ്രവിഷയമായതിനാൽ കോടതി ഈ നടപടി റദ്ദാക്കുകയുണ്ടായി. പതിറ്റാണ്ടുകൾ ഇവിടെ പ്രവർത്തിച്ച ഫാക്ടറി 2001-ൽ പൂട്ടപ്പെടുകയാണുണ്ടായത്. 1985-ൽ ഗ്രാസിം മൂന്ന് വർഷത്തേയ്ക്ക് അടച്ചിടുകയുണ്ടായി. ഇത് പ്രദേശത്തിന്റെ സാമ്പത്തികസ്ഥിതിയിൽ വലിയ ആഘാതമാണുണ്ടാക്കിയത്. മാവൂരിലെ 11 ആത്മഹത്യകൾക്ക് ഈ അടച്ചിടൽ കാരണമായി എന്ന് ആരോപണമുണ്ട്. 1988-ൽ കേരള സർക്കാർ ഫാക്ടറി നടത്തുന്നതിനായി കൂടുതൽ ഇളവുകൾ പ്രഖ്യാപിക്കുകയും ഫാക്ടറി വീണ്ടും തുറന്ന് പ്രവർത്തിക്കാനാരംഭിക്കുകയും ചെയ്തു. തൊഴിൽ പ്രശ്നവും മലിനീകരണപ്രശ്നവും ഉൾപ്പെടെയുള്ള സംഭവവികാസങ്ങളെത്തുടർന്ന് 2001-ൽ ഫാക്ടറി പ്രവർത്തനമവസാനിപ്പിച്ചു. 3000-ഓളം ആ‌ൾക്കാർക്ക് ഇതിലൂടെ തൊഴിൽ നഷ്ടപ്പെട്ടു. 

ഭൂമിയുടെ നിയന്ത്രണം ഇപ്പോഴും ബിർള വ്യവസായ ഗ്രൂപ്പിനാണ്. കേരളസർക്കാർ ഇവിടെ പരിസ്ഥിതിസൗഹാർദ്ദപരമായ വ്യവസായ ഹബ് സ്ഥാപിക്കാനുദ്ദേശിക്കുന്നുണ്ട്. 

കേരളത്തിലെ ആദ്യ മന്ത്രിസഭയുടെ കാലത്താണ് ഇവിടെ പൾപ്പ് വ്യവസായത്തിനായി ഭൂമി ഏറ്റെടുത്ത് സർക്കാർ ബിർള വ്യവസായ ഗ്രൂപ്പിന് കൈമാറിയത്. 238.41

ഏക്കർ ഭൂമി പാട്ടത്തിനും 82 ഏക്കർ ഭൂമി സ്വതന്ത്രാവകാശവുമായി ആകെ 320.41 ഏക്കർ ഭൂമിയാണ് മാവൂർ ഗ്വാളിയാർ റയോൺസ് ഫാക്ടറിക്കുള്ളത്.

## തൊഴിലാളി സംഘടനകൾ
എ.ഐ.ടി.യു.സി., സി.ഐ.ടി.യു., ബിർളകൂട്ടം എന്നിങ്ങനെ പല തൊഴിലാളി സംഘടനകൾ ഇവിടെ പ്രവർത്തിച്ചിരുന്നു.    

## പരിസ്ഥിതിപ്രശ്നങ്ങൾ
പ്രവർത്തനകാലത്ത് ചാലിയാർ പുഴ ഫാക്ടറിയിൽ നിന്നു പുറം തള്ളിയ വിഷവസ്തുക്കൾ മൂലം മലിനപ്പെട്ടിരുന്നു. ഇത് പുഴയോരത്ത് താമസിക്കുന്നവർക്ക് കാൻസറിന് കാരണമാകുന്നുണ്ട് എന്ന അഭിപ്രായമുണ്ട്. ഇൻഡ്യയിൽ ഏറ്റവുമധികം കാൻസർ രോഗികളുണ്ടായ പരിസരമലിനീകരണം ഇതായിരുന്നുവെന്ന് അഭിപ്രായമുണ്ട്.
മാലിന്യങ്ങൾ പുഴയിലേക്ക് തള്ളിയത് മൂലം പുഴയിലെ ജൈവഘടനക്കും അജൈവ ഘടനക്കും കോട്ടം തട്ടി.കൂടാതെ പുഴയിലെ ജീവികൾക്കും മത്സ് ങ്ങൾക്കും വൻതോതിലുള്ള നാശം സംഭവിച്ചു
കെ.എ. റഹ്മാന്റെ നേതൃത്വത്തിൽ ആരംഭിച്ച ചാലിയാർ സംരക്ഷണ സമിതി ഗ്രാസിം ഫാക്ടറിക്കെതിരായ സമരത്തിന്റെ മുൻനിരയിലുണ്ടായിരുന്നയാളാണ്.

## അവലംബം

വർഗ്ഗം:കേരളത്തിലെ നിലച്ചു പോയ വ്യവസായശാലകൾ
രാജഗോപാൽ സതീഷ്

**രാജഗോപാൽ സതീഷ്** (ജനനം: 14 ജനുവരി 1981, തിരുച്ചിറപ്പള്ളി, തമിഴ്നാട്) ഒരു ഇന്ത്യൻ ക്രിക്കറ്റ് കളിക്കാരനാണ്. ഒരു വലംകൈയ്യൻ ബാറ്റ്സ്മാനും, വലംകൈയ്യൻ മീഡിയം പേസ് ബൗളറുമാണ് അദ്ദേഹം. . ഇന്ത്യൻ ആഭ്യന്തര ക്രിക്കറ്റ് മത്സരങ്ങളിൽ തമിഴ്നാട് ക്രിക്കറ്റ് ടീമിനെയാണ് അദ്ദേഹം പ്രതിനിധീകരിക്കുന്നത്.. ഐ.പി.എൽ. ടൂർണമെന്റിൽ കിങ്സ് XI പഞ്ചാബ് ടീമിന്റെ താരമാണ് അദ്ദേഹം.

## അവലംബം

വർഗ്ഗം:ഇന്ത്യൻ ക്രിക്കറ്റ് കളിക്കാർ
കിളിമീൻ

നെമിപ്റ്റെറിഡേ (Nemipteridae) കുടുംബത്തിൽ വരുന്ന പോഷക സമൃദ്ധമായ ഒരു കടൽമത്സ്യമാണ് **കിളിമീൻ** (Japanese threadfin bream or Pink perch). . പുതിയാപ്ല കോര എന്ന് വിളിയ്ക്കുന്ന ഈ മത്സ്യം പ്രാദേശികമായി പല പേരുകളിലറിയപ്പെടുന്നു. 32 സെന്റിമീറ്റർ വരെ ഇവ വളരുന്നു. ശരാശരി നീളം 25 സെ.മീ ആണ്. ഉപരിതലത്തിനുതാഴെ 5 മുതൽ 80 മീറ്റർ വരെ ആഴമുള്ള കടൽഭാഗങ്ങളിൽ ഇവ കാണപ്പെടുന്നു. മുതുചിറകുകളിൽ 10 മുള്ളുകൾ കാണപ്പെടുന്നു. ഇവയ്ക്ക് തിളങ്ങുന്ന മഞ്ഞനിറത്തിലുള്ള കുത്തുകൾ തല മുതൽ ചിറകുവരെ കാണപ്പെടുന്നു. ചെളിയും മണലുമുള്ള തീരക്കടലിലാണ് ഇവയെ അധികമായും കാണപ്പെടുന്നത്. വാണിജ്യപ്രാധാന്യമുള്ള ഈ മത്സ്യം ഉണക്കിയും ടിന്നിലാക്കിയും സംസ്കരിച്ചുപയോഗിക്കാറുണ്ട്. ഈ മത്സ്യം ആരോഗ്യകരവും പോഷക സമൃദ്ധവുമാണ്. 

## പോഷകങ്ങൾ
100 ഗ്രാം കിളിമീനിൽ അടങ്ങിയ പോഷകങ്ങൾ താഴെ കൊടുക്കുന്നു. ഇതിൽ ഊർജവും കൊഴുപ്പും കുറവാണ്. എന്നാൽ പോഷകങ്ങൾ ധാരാളം അടങ്ങിയിരിക്കുന്നു. 

കാലറി/ഊർജം - 93 

പ്രോടീൻ/മാംസ്യം - 18.1g 

കൊഴുപ്പ് - 1.7g

വിറ്റാമിൻ എ/ റെറ്റിനോൾ - 28μg

വിറ്റാമിൻ ഡി - 11μg

വിറ്റാമിൻ ഇ - 0.6 mg

വിറ്റാമിൻ B1 - 0.04mg

വിറ്റാമിൻ B2 - 0.08mg	

നിയസിൻ -	2.3mg	

വിറ്റാമിൻ B6 - 0.27mg	

വിറ്റാമിൻ B12 - 3μg	

ഫോലേറ്റ് - 5μg	

പന്റോതെനിക് ആസിഡ് -	0.5mg

വിറ്റാമിൻ സി - 2mg 

സോഡിയം -	85mg

പൊട്ടാസ്യം -	390mg	

കാൽസ്യം -	46mg 

മഗ്‌നേഷ്യം -	26mg	

ഫോസ്ഫോറസ് -	200mg	

അയൺ -	0.5mg	

സിങ്ക് -	0.4mg	

കോപ്പർ -	0.05mg	

മംഗനീസ് -	0.02mg

## അവലംബം
*http://www.fishbase.org/summary/Nemipterus-japonicus.html

വർഗ്ഗം:കടൽ മത്സ്യങ്ങൾ
കുറിച്ചിൽ

അക്കാന്തുറിഡേ (Acanthuridae) കുടുംബത്തിൽപ്പെട്ട ഒരു കടൽമത്സ്യമാണ് **കുറിച്ചിൽ** (Convict Surgeon Fish) .. ഈ മത്സ്യത്തിനു ശരാശരി 13 സെന്റിമീറ്റർ വലിപ്പം വയ്ക്കുന്നു. പാർശ്വങ്ങളിൽ കുറുകേയുള്ള വരകൾ കാണാം. ജയിൽപ്പുള്ളികളുടെ യൂണീഫോമിനെ ഓർപ്പെടുത്തുന്നതുകൊണ്ടാണ് ഇവയ്ക്ക് കൺവിക്ട് സർജിയോൺ ഫിഷ് എന്ന് പേരുവന്നത്. ആഴം കുറഞ്ഞ തീരക്കടൽ പ്രദേശങ്ങളിലാണ് ഇവയെ അധികവും കാണപ്പെടുന്നത്. ഭക്ഷണമായും ഉപയോഗിക്കാവുന്ന ഈ മത്സ്യം അക്വേറിയം ആവശ്യങ്ങൾക്കാണ് അധികം ഉപയോഗിച്ചുകണ്ടുവരുന്നത്. നല്ല ഭംഗിയുള്ള ഒരു മത്സ്യമാണിത്. വരിപ്പാറ, നെലാലൻ തുടങ്ങിയ പേരുകളിലും അറിയപ്പെടുന്നു.

## അവലംബം
 
*മത്സ്യങ്ങളുടെ ലോകം (സുരേഷ് മണ്ണാറശാല) ISBN 978-8L-264-3L75-5
* 
* 

വർഗ്ഗം:കടൽ മത്സ്യങ്ങൾ
ലിസ്റ്റ് എ ക്രിക്കറ്റ്

ക്രിക്കറ്റിലെ പരിമിത ഓവർ മത്സരങ്ങളുടെ ഒരു വകഭേദമാണ് **ലിസ്റ്റ് എ ക്രിക്കറ്റ്**. അന്താരാഷ്ട്ര ടെസ്റ്റ് മത്സരങ്ങളേക്കാൾ താഴ്ന്ന നിലയിലുള്ള ഒരു വകഭേദമായി ഫസ്റ്റ്-ക്ലാസ്സ് ക്രിക്കറ്റ് എന്നതുപോലെ അന്താരാഷ്ട്ര ഏകദിന മത്സരങ്ങളുടെ താഴ്ന്ന നിലയിലുള്ള ഒരു വകഭേദമാണ് ലിസ്റ്റ് എ ക്രിക്കറ്റ്. മിക്ക ക്രിക്കറ്റ് രാഷ്ട്രങ്ങളിലും ആഭ്യന്തര ലിസ്റ്റ് എ ക്രിക്കറ്റ് മത്സരങ്ങൾ കളിക്കുന്നുണ്ട്. പൊതുവേ 40 മുതൽ 60 ഓവർ വരെയുള്ള മത്സരങ്ങൾക്കാണ് സാധാണണ ലിസ്റ്റ് എ ക്രിക്കറ്റ് പദവിയുള്ളത്. 2006 മുതലാണ് ക്രിക്കറ്റിന്റെ ഈ ഘടനാരീതി നിലവിൽ വന്നത്.

## ലിസ്റ്റ് എ ക്രിക്കറ്റ് പദവിയുള്ള മത്സരങ്ങൾ
* അന്താരാഷ്ട്ര ഏകദിന ക്രിക്കറ്റ് മത്സരങ്ങൾ
* മറ്റ് അന്താരാഷ്ട്ര മത്സരങ്ങൾ
* ഓരോ രാജ്യത്തെയും പ്രധാന ഏകദിന ടൂർണമെന്റുകൾ
* വിദേശരാജ്യത്ത് ടൂറിങ് നടത്തുന്ന ടെസ്റ്റ് പദവിയുള്ള ഒരു രാജ്യവും, അവിടുത്തെ ഒരു പ്രധാന ഫസ്റ്റ്-ക്ലാസ്സ് ടീമും തമ്മിലുള്ള അംഗീകൃത മത്സരങ്ങൾ

## ലിസ്റ്റ് എ ക്രിക്കറ്റ് പദവി ഇല്ലാത്ത മത്സരങ്ങൾ
* ട്വന്റി 20 മത്സരങ്ങൾ (അന്താരാഷ്ട്ര മത്സരങ്ങൾ ഉൾപ്പെടെ)
* ലോകകപ്പ് സന്നാഹ മത്സരങ്ങൾ
* ടെസ്റ്റ് രാഷ്ട്രങ്ങളുടെ ടൂറിങ് സമയത്ത് പ്രധാനമല്ലാത്ത ഫസ്റ്റ്-ക്ലാസ്സ് ടീമുകളുമായുള്ള മത്സരം (ഉദാ. യൂണിവേഴ്സിറ്റി ക്രിക്കറ്റ് ടീമുകൾ)
* സൗഹൃദ, ആഘോഷ മത്സരങ്ങൾ

## അവലംബം

വർഗ്ഗം:ക്രിക്കറ്റിന്റെ വിവിധ രൂപങ്ങൾ
കേരളസംസ്ഥാന ചലച്ചിത്രപുരസ്കാരം 1996

1996 ൽ മികച്ച ചിത്രമായി തെരഞ്ഞെടുക്കാൻ പറ്റിയ ചിത്രങ്ങൾ ഒന്നുമില്ലെന്നായിരുന്നുവിധികർത്താക്കളുടെ വിലയിരുത്തൽ. എന്നാൽ ***ദേശാടനം*** എന്ന ചിത്രം സംവിധാനം ചെയ്ത  ** ജയരാജ്** മികച്ച സംവിധായകനായി തെരഞ്ഞെടുക്കപ്പെട്ടു. ***കാണാക്കിനാവ്*** എന്ന ചിത്രത്തിലെ അഭിനയത്തിലൂടെ **മുരളി** മികച്ച നടനായും ***ഈ പുഴയും കടന്ന്*** എന്ന ചിത്രത്തിലെ അഭിനയത്തിനു ** മഞ്ജുവാര്യർ **മികച്ച നടിയായും തെരഞ്ഞെടുക്കപ്പെട്ടു.

## അവലംബങ്ങൾ

വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
കേരളസംസ്ഥാന ചലച്ചിത്രപുരസ്കാരം 1997

1997ലെ മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം,***ലോഹിതദാസ്*** സംവിധാനം ചെയ്ത**ഭൂതക്കണ്ണാടി** എന്ന ചിത്രത്തിനാണ് ലഭിച്ചത്..***മങ്കമ്മ*** എന്ന ചിത്രത്തിൻറെ സംവിധാനത്തിനു **  ടി വി ചന്ദ്രൻ ** മികച്ച സംവിധായകനായും തെരഞ്ഞെടുക്കപ്പെട്ടു.***കളിയാട്ടം*** എന്ന ചിത്രത്തിലെ പ്രകടനത്തിലൂടെ **സുരേഷ്ഗോപി** മികച്ച നടനായും ***എന്ന് സ്വന്തം ജാനകിക്കുട്ടി*** എന്ന ചിത്രത്തിലെ അഭിനയ മികവിന് **ജോമോൾ** മികച്ച നടിയായും തെരഞ്ഞെടുക്കപ്പെട്ടു.

## അവലംബങ്ങൾ

വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
രാജസ്ഥാൻ ക്രിക്കറ്റ് ടീം

ഇന്ത്യൻ ആഭ്യന്തര ക്രിക്കറ്റിൽ രാജസ്ഥാനെ പ്രതിനിധീകരിക്കുന്ന ക്രിക്കറ്റ് ടീമാണ് **രാജസ്ഥാൻ ക്രിക്കറ്റ് ടീം**. രഞ്ജി ട്രോഫിയിൽ എലൈറ്റ് ഗ്രൂപ്പിലാണ് ഈ ടീം ഉൾപ്പെടുന്നത്. 2010/11, 2011/12 സീസണുകളിൽ രഞ്ജി ട്രോഫി ചാമ്പ്യന്മാരായിരുന്നു ഈ ടീം. 1960 മുതൽ 1974 വരെയുള്ള കാലഘട്ടത്തിൽ എട്ടു തവണ അവർ രണ്ടാം സ്ഥാനം നേടിയിരുന്നു. ഹൃഷികേശ് കനിത്കറാണ് അവരുടെ ഇപ്പോഴത്തെ ക്യാപ്റ്റൻ. ജയ്പൂരിലുള്ള സവായ് മാൻസിങ് സ്റ്റേഡിയമാണ് ഈ ടീമിന്റെ പ്രധാന ഹോം ഗ്രൗണ്ട്.

## ഇപ്പോഴത്തെ ടീം
**സൂചകങ്ങൾ**
* **✡**- ദേശീയ ടീമിൽ കളിച്ചിട്ടുള്ളവരെ സൂചിപ്പിക്കുന്നു

## അവലംബം
* 

വർഗ്ഗം:ഇന്ത്യൻ ആഭ്യന്തര ക്രിക്കറ്റ് ടീമുകൾ
ഏട്ട

അരൈഡേ (Ariidae) കുടുംബത്തിൽപ്പെട്ട ഒരു കടൽ മത്സ്യമാണ് **ഏട്ട** (Blacktip sea catfish ).. സാധാരണ ഇവ 62  സെന്റീമീറ്റർ വരെ വളരുന്നു. പൂർണ്ണവർച്ചയെത്തിയ ഏട്ടയ്ക്ക് 1.4കിലോഗ്രാം ഭാരമുണ്ടാകും. ഭൂമധ്യരേഖാപ്രദേശങ്ങളിലെ കടലുകളിൽ കാണപ്പെടുന്ന ഈ മത്സ്യം വാണിജ്യപ്രാധാന്യമുള്ളതാണ്. വലിയ തലയുള്ള ഈ മത്സ്യങ്ങൾക്ക് മുഖത്ത് മീശപോലുള്ള തൊങ്ങലുകളുണ്ട്. തീരക്കടലിൽ കണ്ടുവരുന്ന ഈ മത്സ്യം അഴിമുഖത്തുകൂടി കടന്ന് കായൽപ്രദേശങ്ങളിലേക്കും കടക്കാറുണ്ട്. ഇന്ത്യൻ മഹാസമുദ്രത്തിലും ഏഷ്യയുടേയും ആഫ്രിക്കയുടേയും കിഴക്കേ തീരങ്ങളിലും ഇവയെ ധാരാളമായി കണ്ടുവരുന്നു.

## അവലംബം
*http://www.fishbase.org/summary/Plicofollis-dussumieri.html

വർഗ്ഗം:കടൽ മത്സ്യങ്ങൾ
കേരളസംസ്ഥാന ചലച്ചിത്രപുരസ്കാരം 2000

***ആർ ശരത്*** സംവിധാനം ചെയ്ത **സായാഹ്നം** എന്ന ചിത്രത്തിനാണ്, മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം - 2000 ലഭിച്ചത്..***ഒരു ചെറു പുഞ്ചിരി*** എന്ന ചിത്രത്തിൻറെ സംവിധാനത്തിനു **  എം. ടി. വാസുദേവൻനായർ ** മികച്ച സംവിധായകനായും തെരഞ്ഞെടുക്കപ്പെട്ടു. ***ഒരു ചെറു പുഞ്ചിരി***എന്ന ചിത്രത്തിലെ കഥാപാത്രത്തിലൂടെ **ഓ. മാധവൻ** മികച്ച നടനായും ***മധുര നൊമ്പരക്കാറ്റ്, മഴ, സ്വയംവരപ്പന്തൽ*** എന്നീ ചിത്രങ്ങളിലെ അഭിനയ മികവിന് **സംയുക്തവർമ്മ** മികച്ച നടിയായും തെരഞ്ഞെടുക്കപ്പെട്ടു.
## അവലംബങ്ങൾ

വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
കേരളസംസ്ഥാന ചലച്ചിത്രപുരസ്കാരം 2001

[thumb|150px|മികച്ച സംവിധായകൻ [ടി വി ചന്ദ്രൻ]]
[thumb|150px|മികച്ച ചിത്രത്തിന്റെ സംവിധായകൻ [ടി. കെ. രാജീവ്കുമാർ]]
[thumb|150px|മികച്ച നടൻ [മുരളി]]

[thumb|150px|മികച്ച രണ്ടാമത്തെ നടൻ [കൊച്ചിൻ ഹനീഫ]]

2001ലെ മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം, ***[[ടി. കെ. രാജീവ്കുമാർ]]*** സംവിധാനം ചെയ്ത **[[ശേഷം (ചലച്ചിത്രം)|ശേഷം]]** എന്ന ചിത്രത്തിനാണ് ലഭിച്ചത്. ***[[ഡാനി]]*** എന്ന ചിത്രത്തിൻറെ സംവിധാനത്തിനു **[[ടി വി ചന്ദ്രൻ]]** മികച്ച സംവിധായകനായും തെരഞ്ഞെടുക്കപ്പെട്ടു. **[[നെയ്ത്തുകാരൻ]]** എന്ന ചിത്രത്തിലെ കഥാപാത്രത്തിലൂടെ **[[മുരളി]]** മികച്ച നടനായി. മികച്ച നടിക്കുള്ള പുരസ്കാരം തീർത്ഥാടനം എന്ന ചിത്രത്തിലെ അഭിനയത്തിന് **[[സുഹാസിനി]]** കരസ്ഥമാക്കി.

## ജെ.സി. ഡാനിയേൽ പുരസ്കാരം

*പി.എൻ. മേനോൻ

## ചലച്ചിത്രത്തിനു ലഭിച്ച പുരസ്കാരങ്ങൾ

## വ്യക്തിഗത പുരസ്കാരങ്ങൾ

## അവലംബങ്ങൾ

വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
സി. കൃഷ്ണൻ

ലഘുചിത്രം|സി. കൃഷ്ണൻ
പ്രമുഖനായ സമുദായോദ്ധാരകനും മിതവാദി പത്രത്തിന്റെ സാരഥിയുമായിരുന്നു **മിതവാദി കൃഷ്ണൻ** എന്ന **സി. കൃഷ്ണൻ**(11 ജൂൺ 1867 - 29 നവംബർ 1938) . യുക്തിവാദി മാസികയുടെ പത്രാധിപ സമിതി അംഗമായും പ്രവർത്തിച്ചു. കാലിക്കറ്റ് ബാങ്ക് എന്ന പേരിൽ കോഴിക്കോട് ഒരു ബാങ്കും നടത്തി.**അധസ്ഥിതരുടെ ബൈബിൾ** എന്നാണ്‌ മിതവാദി പത്രം അറിയപ്പെടുന്നത്.

## ജീവിതരേഖ
തൃശ്ശൂർ മുല്ലശ്ശേരി ചങ്ങരംകുമരത്തു പാറന്റെ മകനാണ്. മദിരാശിയിൽ ബി.എ, ബി.എൽ പഠിച്ചു. സമുദായോദ്ധാരണ ലക്ഷ്യവുമായി മിതവാദി പത്രത്തിന്റെ സാരഥ്യം ഏറ്റെടുത്തു. 1917 ൽ സാമൂതിരി രാജാവിന്റെ  മാനേജരായിരുന്ന സായ്പിന്റെ നിർദ്ദേശാനുസരണം തളിക്ഷേത്ര പരിസരത്തുള്ള റോഡിലൂടെ അവർണർ സഞ്ചരിക്കുന്നതിനെ വിലക്കിക്കൊണ്ട് വൈക്കത്തേതു പോലെ ഒരു ബോർഡ് സ്ഥാപിച്ചു. അന്നു തന്നെ കൃഷ്ണൻ വക്കീൽ മഞ്ചേരി രാമയ്യരോടൊപ്പം ആ വഴി നടന്ന് ആ വിലക്ക് ലംഘിച്ചു. വൈക്കം സത്യാഗ്രഹത്തിനും ഏഴു വർഷം മുമ്പായിരുന്നു ഈ സംഭവം.  ജാതിപ്പിശാചിനെ തോൽപ്പിക്കാനായി കൃഷ്ണൻ ഹിന്ദു മതം ഉപേക്ഷിച്ച് ബുദ്ധമതം സ്വീകരിച്ചു. ഇക്കാര്യം എസ്.എൻ.ഡി.പി. യുടെ വാർഷിക യോഗത്തിൽ പ്രഖ്യാപിക്കുകയും ചെയ്തു.

ഉപരിപഠനാർഥം ജർമനിയിലേക്ക്  പോയ കൃഷ്ണന്റെ മകൻ  ജർമൻകാരിയെ വധുവാക്കാൻ തീരുമാനിച്ചു. കേരളത്തിൽ രേഖപ്പെടുത്തിയ ആദ്യത്തെ മിശ്രവിവാഹമായിരുന്നു ഇത്. മകൻ പത്രത്തിന്റെയും ബാങ്കിന്റെയും ചുമതലയേറ്റെടുത്തെങ്കിലും കാലാന്തരത്തിൽ രണ്ടും തകരുകയാണുണ്ടായത്.
കൃഷ്ണന്റെ മകൻ കെ.എ. ജയശീലൻ ഭാഷാശാസ്ത്രജ്ഞനും കവിയുമാണ്.

## മിതവാദി
മൂർക്കോത്ത് കുമാരൻ മാസികയായി ആരംഭിച്ച മിതവാദിയെ സി. കൃഷ്ണൻ 1913-ൽ ഏറ്റെടുത്തു. സാമൂഹികമായി അടിച്ചമർത്തപ്പെട്ട വിഭാഗങ്ങളെക്കുറിച്ചുള്ള ലേഖനങ്ങളും രചനകളും അതിൽ അവതരിപ്പിക്കുകയും അധഃസ്ഥിത വിഭാഗങ്ങളുടെ അവകാശങ്ങൾക്കുവേണ്ടി ശബ്ദിക്കുകയും ചെയ്തിരുന്ന മാസികയായിരുന്നു മിതവാദി. "സാമൂഹികമായി അടിച്ചമർത്തപ്പെട്ടവരുടെ ബൈബിൾ" എന്നാണ് ഇത് അറിയപ്പെട്ടിരുന്നത്. കേരളത്തിലേ നവോത്ഥാന നായകനും,
സാമൂഹിക പരിഷ്കർത്താവുമായിരുന്ന ഡോക്ടർ അയ്യത്താൻ ഗോപാലൻ അവർകളായിരുന്നു മിതവാദി ഏറ്റെടുത്ത് ഇത് ഒരു പത്രമായി തുടങ്ങാൻ സി.കൃഷ്ണനു പ്രേരണയും ഉപദേശവും നൽകിയത്. പിന്നീട് മിതവാദി സി കൃഷ്ണൻ എന്ന പേരിൽ അദ്ദേഹം അറിയപ്പെട്ടുവന്നു. മിതവാദി സി. കൃഷ്ണൻ ഡോ. അയ്യത്താൻ ഗോപാലൻ അവർകളുടെയും, ബ്രഹ്മസമാജത്തിൻ്റെയും അനുയായിയായിരുന്നു.ഗോപാലനോടൊപ്പം സാമൂഹിക പരിഷ്‌കരണ പ്രവർത്തനങ്ങളിൽ ഒരുമിച്ച് നിന്ന് പ്രവർത്തിച്ചു. കോഴിക്കോട് ബ്രഹ്മസമാജത്തിൻ്റെ സെക്രട്ടറിയായി വർഷങ്ങളോളം പ്രവർത്തിക്കുകയും ചെയ്തിരുന്നു. ഒന്നാം ലോകമഹായുദ്ധകാലത്ത് പ്രതിവാര പത്രമായിരുന്ന മിതവാദി,  യുദ്ധകാലത്ത്  യുദ്ധവാർത്തകൾ കൊണ്ടു നിറച്ച് എല്ലാ ദിവസവും പുറത്തിറക്കി. രണ്ടു പേജുള്ള പത്രത്തിന് കാലണയായിരുന്നു വില (ഒന്നര പൈസ).

## യുക്തിവാദ പ്രസ്ഥാനത്തിൽ
കേരളത്തിലെ യുക്തിവാദികളുടെ ആദ്യസമ്മേളനം സി. കൃഷ്ണന്റെ വീട്ടിലാണ് സമ്മേളിച്ചത്.  യുക്തിവാദ സംബന്ധമായ ലേഖനങ്ങൾ മിതവാദിയിലും സഹോദരനിലും പ്രസിദ്ധപ്പെടുത്തി. രാമവർമ്മ തമ്പാൻ, സി.വി. കുഞ്ഞുരാമൻ, സഹോദരൻ അയ്യപ്പൻ, എം.സി. ജോസഫ്, സി. കൃഷ്ണൻ എന്നീ അഞ്ചു പേരായിരുന്നു യുക്തിവാദി മാസികയുടെ പത്രാധിപ സമിതി അംഗങ്ങൾ.

## അവലംബം


വർഗ്ഗം:1867-ൽ ജനിച്ചവർ
വർഗ്ഗം: 1938-ൽ മരിച്ചവർ
വർഗ്ഗം:ജൂൺ 11-ന് ജനിച്ചവർ
വർഗ്ഗം:നവംബർ 29-ന് മരിച്ചവർ

വർഗ്ഗം:യുക്തിവാദികൾ
വർഗ്ഗം:മലയാളം പത്രപ്രവർത്തകർ
കേരളസംസ്ഥാന ചലച്ചിത്രപുരസ്കാരം 1998

1998ലെ മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം, ***[[ശ്യാമപ്രസാദ്]]*** സംവിധാനം ചെയ്ത ***അഗ്നിസാക്ഷി*** എന്ന ചിത്രത്തിനാണ് ലഭിച്ചത്.. ***അഗ്നിസാക്ഷി***യുടെ സംവിധാനത്തിനു ** ശ്യാമപ്രസാദ്** മികച്ച സംവിധായകനായും തെരഞ്ഞെടുക്കപ്പെട്ടു. ***താലോലം*** എന്ന ചിത്രത്തിലൂടെ **[[മുരളി]]**, ***അഗ്നിസാക്ഷി*** എന്ന ചിത്രത്തിലൂടെ **[[രജിത് കപൂർ|രജത് കപൂർ]]** എന്നിവർ  മികച്ച നടനുള്ള പുരസ്കാരം നേടിയപ്പോൾ ***ചിന്താവിഷ്ടയായ ശ്യാമള*** എന്ന ചിത്രത്തിലെ അഭിനയ മികവിന് **[[സംഗീത]]** മികച്ച നടിയായും തെരഞ്ഞെടുക്കപ്പെട്ടു.

## അവലംബങ്ങൾ

വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
കേരളസംസ്ഥാന ചലച്ചിത്രപുരസ്കാരം 1999

1999ലെ മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം, ***ജയരാജ്*** സംവിധാനം ചെയ്ത**കരുണം** എന്ന ചിത്രത്തിനാണ് ലഭിച്ചത്.. ***വാനപ്രസ്ഥം*** എന്ന ചിത്രത്തിൻറെ സംവിധാനത്തിനു **ഷാജി എൻ. കരുൺ** മികച്ച സംവിധായകനായും തെരഞ്ഞെടുക്കപ്പെട്ടു.***വാനപ്രസ്ഥം***ത്തിലെ കഥാപാത്രത്തിലൂടെ **മോഹൻലാൽ** മികച്ച നടനായും***വീണ്ടും ചില വീട്ടുകാര്യങ്ങൾ*** എന്ന ചിത്രത്തിലെ അഭിനയ മികവിന് **സംയുക്തവർമ്മ** മികച്ച നടിയായും തെരഞ്ഞെടുക്കപ്പെട്ടു.

## അവലംബങ്ങൾ

വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
സ്നാപക യോഹന്നാൻ (ചലച്ചിത്രം)

1963-ൽ പുറത്തിറങ്ങിയ മലയാളചലച്ചിത്രമാണ് **സ്നാപക യോഹന്നാൻ**.  യേശുദേവന്റെ ജനനം മുതൽ കുരിശുമരണം വരെയുള്ള സംഭവങ്ങളെ കോർത്തിണക്കി തയ്യാറാക്കിയ കഥയാണ് *സ്നാപക യോഹന്നാന്റേത്*.  മെരിലാൻഡ് സ്റ്റുഡിയോയിൽ നിർമ്മാണം പൂർത്തിയാക്കിയ ഈ ചിത്രം നീല പ്രൊഡക്ഷൻസിന്റെ ബാനറിൽ പി. സുബ്രഹ്മണ്യമാണ് അവതരിപ്പിച്ചത്.  1963 മാർച്ച് 31-ന് ഈ ചിത്രം പ്രദർശനം തുടങ്ങി.
## അഭിനേതാക്കൾ
*പ്രേം നസീർ
*തിക്കുറിശ്ശി സുകുമാരൻ നായർ
*ജോസ് പ്രകാശ്
*വിജയലക്ഷ്മി
*ശാന്തി
*അടൂർ പങ്കജം
*കാഞ്ചന
*കൊട്ടാരക്കര ശ്രീധരൻ നായർ
*മിസ്സ് കുമാരി
*പങ്കജവല്ലി
## പിന്നണിഗായകർ
*എ.പി. കോമള
*കെ.ജെ. യേശുദാസ്
*കമുകറ പുരുഷോത്തമൻ
*പി. ലീല
*പി. സുശീല
*പി.ബി. ശ്രീനിവാസ്
*രേണുക
*എസ്. ജാനകി

## അണിയറശില്പികൾ
*നിർമ്മാണവും, സംവിധാനവും - പി. സുബ്രഹ്മണ്യം
*തിരക്കഥയും, സംഭാഷണവും - മുട്ടത്തു വർക്കി
*ഗാനരചന - വയലാർ രാമവർമ, മുരളി
*സംഗീതം - ബ്രദർ ലക്ഷ്മണൻ
*നൃത്തസംവിധാനം - തങ്കപ്പൻ, മാധവൻ, ഗോപാലകൃഷ്ണൻ
*ഛായാഗ്രഹണം - എൻ.എസ്. മണി
*രംഗസവിധാനം - എം.വി. കൊച്ചാപ്പു
*ശബ്ദലേഖനം - കൃഷ്ണ ഇളമൺ
*ചിത്രസംയോജനം - എൻ. ഗോപാലകൃഷ്ണൻ
*വേഷവിധാനം - ബാലകൃഷ്ണൻ
*വസ്ത്രാലങ്കാരം - നാരായണൻ
*വിതരണം - കുമാരസ്വാമി ആൻഡ് കമ്പനി

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡാറ്റാ ബേസ് സ്നാപകയോയന്നാൻ

വർഗ്ഗം:1963-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:ബ്രദർ ലക്ഷ്മണൻ സംഗീതം നൽകിയ ഗാനങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:പി. സുബ്രഹ്മണ്യം സം‌വിധാനം ചെയ്ത ചലച്ചിത്രങ്ങൾ
വർഗ്ഗം:എൻ. ഗോപാലകൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:എൻ.എസ് മണി കാമറ ചലിപ്പിച്ച ചിത്രങ്ങാൾ
വർഗ്ഗം:പി. സുബ്രഹ്മണ്യം നിർമ്മിച്ച ചലച്ചിത്രങ്ങൾ
മഞ്ഞപ്പുന്ന

**ചെറുപുന്ന**, **ആറ്റുപുന്ന**, **കട്ടപ്പുന്ന** എന്നെല്ലാം പേരുകളുള്ള **മഞ്ഞപ്പുന്ന** പശ്ചിമഘട്ടതദ്ദേശവാസിയായ ഒരു വൃക്ഷമാണ്. . 30 മീറ്റർ വരെ ഉയരം വയ്ക്കുന്ന ഈ മരത്തിന്റെ പുറംതൊലിയ്ക്ക് മഞ്ഞനിറമുണ്ട്. അരുവികളുടെയും നദികളുടെയും തീരത്ത് കാണുന്നു. തടിക്ക് നല്ല ഉറപ്പുണ്ട്. കായ തിന്നാൻ കൊള്ളാം, കുരുവിൽ നിന്നും കിട്ടുന്ന എണ്ണയ്ക്ക് വ്യാവസായിക പ്രാധാന്യമുണ്ട്. ഇതിന്റെ പിണ്ണാക്ക് വളമായി ഉപയോഗിക്കാം. കുരുവിനും തടിക്കും ഔഷധഗുണമുണ്ട്. 

## അവലംബം

## പുറത്തേക്കുള്ള കണ്ണികൾ
* കാണുന്ന ഇടങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വിഭാഗം: ഫലവൃക്ഷങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:കാലോഫില്ലേസീ
ആനക്കൊമ്പി

പശ്ചിമഘട്ടതദ്ദേശവാസിയായ ഒരു മരമാണ് ആനക്കൊമ്പി. . വംശനാശഭീഷണി നേരിടുന്ന ഈ ചെറുമരം ശ്രീലങ്കയിലും കാണുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരങ്ങൾ

വർഗ്ഗം:വൃക്ഷങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:സൈഡ്രാക്സ് ജനുസ്സിൽ ഉൾപ്പെടുന്ന സസ്യങ്ങൾ
വർഗ്ഗം:റുബിയേസീ സസ്യകുടുംബം
വർഗ്ഗം:കേരളത്തിലെ സസ്യജാലം
വെള്ളക്കുന്നൻ

പശ്ചിമഘട്ടതദ്ദേശവാസിയായ ഒരു ചെറിയ വൃക്ഷമാണ് **വെള്ളക്കുന്നൻ**. . 4 മീറ്റർ വരെ ഉയരം വയ്ക്കും. കായ ഭക്ഷ്യയോഗ്യമാണ്. ഇലകളും ഭക്ഷിക്കാറുണ്ട്. തടിക്ക് നല്ല കടുപ്പമുണ്ട്. വേരിന് ഔഷധഗുണമുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ അറിവുകൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വിഭാഗം: ഫലവൃക്ഷങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഭക്ഷ്യയോഗ്യമായ ഇലകൾ ഉള്ള സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
ഞാൺ

ഒരു വൃത്തത്തിലെ ഏതെങ്കിലും രണ്ടു ബിന്ദുക്കളെ കൂട്ടിയോജിപ്പിക്കുന്ന നേർരേഖയാണ് ഞാൺ. വൃത്തത്തിലെ ഏറ്റവും നീളം കൂടിയ ഞാൺ ആണ് വ്യാസം.

വർഗ്ഗം:ഗണിതം
വർഗ്ഗം:ജ്യാമിതീയരൂപങ്ങൾ
വർഗ്ഗം:വക്രങ്ങൾ
ആര്യനെഴുത്ത്

വട്ടെഴുത്തിന്റെ രൂപാന്തരം വന്ന ഒരു വികസിത രൂപമാണ് ആധുനിക മലയാള ലിപി. വട്ടെഴുത്തിലുള്ള മുപ്പതോളം ദ്രാവിഡാക്ഷരങ്ങളുപയോഗിച്ച് സംസ്കൃത പദങ്ങളെഴുതാനോ സംസ്കൃതഗ്രന്ഥങ്ങൾ പകർത്താനോ സാധിച്ചിരുന്നില്ല. ഈ കുറവ് പരിഹരിക്കാൻ രൂപം കൊണ്ടതാണ് ഗ്രന്ഥലിപി. മലയാളത്തിൽ സംസ്കൃത പദങ്ങൾ കൂടുതലുള്ളതിനാൽ വട്ടെഴുത്തും ഗ്രന്ഥലിപിയും കൂടിച്ചേർന്നുള്ള ഒരു മിശ്രലിപിയാണ് **ആര്യനെഴുത്ത്** അഥവാ **ആര്യലിപി**. ആധുനികമലയാളത്തിൽ നാം ഇപ്പോൾ ഉപയോഗിക്കുന്ന വരമൊഴി ഈ സമ്പ്രദായമനുസരിച്ചുള്ളതാണ്. ഇത് വ്യവസ്ഥാപിതമാക്കിയത് തുഞ്ചത്തെഴുത്തച്ഛൻ ആണെന്നു കരുതപ്പെടുന്നു.

ഇരുപതാം നൂറ്റാണ്ടിന്റെ ആദ്യ പകുതിയിൽ ആര്യനെഴുത്ത് പഠിപ്പിക്കുന്നത് മതവിരുദ്ധമാണെന്ന്  യാഥാസ്ഥിതിക മുസ്ളീംകുടുംബങ്ങൾ വിശ്വസിച്ചിരുന്നു.
 മലബാറിലെ ചില പ്രദേശങ്ങളിൽ ആര്യനെഴുത്ത് നിഷിദ്ധമായി കരുതിയിരുന്നു. കോലെഴുത്ത്, വട്ടെഴുത്ത്, ഗ്രന്ഥലിപി തുടങ്ങിയ മറ്റ് എഴുത്തുരൂപങ്ങളെ കാലഹരണപ്പെടുത്തി മലയാളത്തിലൊട്ടുക്കും പ്രചാരത്തിലെത്തിയ ആര്യലിപിക്കുപകരം അവർ അറബിമലയാളം നിലനിർത്താൻ പരിശ്രമിച്ചു.

## ഇതും കാണുക
മംഗ്ലീഷ്

## അവലംബം


വർഗ്ഗം:ഭാഷാശാസ്ത്രം
വർഗ്ഗം:മലയാളം
വർഗ്ഗം:ലിപികൾ
വെളുത്ത ചൊറിവള്ളി

പശ്ചിമഘട്ടതദ്ദേശവാസിയായ ഒരു വള്ളിച്ചെടിയാണ് **വെളുത്ത ചൊറിവള്ളി**. . ചൈനയിലും മറ്റു ഏഷ്യൻ രാജ്യങ്ങളിലും കാണാറുണ്ടെന്ന് ഇവിടെ കാണുന്നു. വംശനാശഭീഷണിയുള്ള ഈ സസ്യത്തിന് പലവിധ ഔഷധഗുണങ്ങളുണ്ട്.

## അവലംബം

## പുറത്തേക്കുള്ള കണ്ണികൾ
* കാണുന്ന ഇടങ്ങൾ

വർഗ്ഗം:ഔഷധസസ്യങ്ങൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:വിറ്റേസ്സീ
വർഗ്ഗം:കേരളത്തിലെ സസ്യജാലം
ശേഷം (ചലച്ചിത്രം)

2001-ലെ മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രമാണ് **ശേഷം**. **[[ടി. കെ. രാജീവ്കുമാർ]]** സംവിധാനം നിർവഹിച്ച ഈ ചിത്രത്തിൽ ജയറാം, ബിജു മേനോൻ, മുരളി, ഗീതു മോഹൻദാസ്‌ എന്നിവർ മിഖ്യ വേഷങ്ങളിൽ അഭിനയിച്ചു. ഈ പടത്തിലെ അഭിനയത്തിന് ജയറാമിന് ആ വർഷത്തെ പ്രത്യേക ജൂറി പുരസ്കാരം ലഭിക്കുകയുണ്ടായി.

## അവലംബം

വർഗ്ഗം:മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ
വർഗ്ഗം:2002-ൽ പുറത്തിറങ്ങിയ മലയാളചലച്ചിത്രങ്ങൾ
വൃത്തഖണ്ഡം

ഒരു വൃത്തത്തിന്റെ ഞാണിനാൽ ഛേദിക്കപ്പെട്ട വൃത്തഭാഗമാണ് **വൃത്തഖണ്ഡം (Circular Segment)** (ചിഹ്നം: ⌓)  . മറ്റൊരുവിധത്തിൽ പറഞ്ഞാൽ ഒരു ചാപത്തിന്റെ രണ്ടു അഗ്രബിന്ദുക്കളെയും ഒരു ഞാൺ ബന്ധിപ്പിച്ചാലുണ്ടാകുന്ന ദ്വിമാനരൂപമാണിത്..

## സൂത്രവാക്യങ്ങൾ
വലത്ത്‌|ചട്ടം| ഒരു വൃത്തഖണ്ഡം (പച്ചനിറത്തിൽ)

### ആരവും കേന്ദ്ര കോണും
ആരം ഇതാണ്:

: R = \tfrac{h}{2}+\tfrac{c^2}{8h} 

കേന്ദ്രകോൺ ഇപ്രകാരമാണ്,

:  \theta = 2\arcsin\tfrac{c}{2R}

### ഞാൺനീളവും ഉയരവും
ഞാൺ നീളം

: c = 2R\sin\tfrac{\theta}{2} = R\sqrt{2(1-\cos\theta)}

ഉന്നതി

: h = R(1-\cos\tfrac{\theta}{2})=R\left(1-\sqrt{\tfrac{1+\cos\theta}{2}}\right)

### ചാപനീളവും വിസ്തീർണവും
ഒരു വൃത്തത്തിന്റെ പരിചിതമായ ജ്യാമിതിയിൽ നിന്ന് ചാപനീളം

: s = {\theta}R

വൃത്തഖണ്ഡത്തിനറെ വിസ്തീർണം എന്നാൽ വൃത്താശത്തിന്റെ വിസ്തീർണത്തിൽ നിന്നും ത്രികോണഭാഗത്തിന്റെ വിസ്തീർണം കുറച്ചതാണ്:

: a = \tfrac{R^2}{2} \left(\theta - \sin \theta\right)

R, h എന്നിവയ്ക്ക് അനുശ്രണമായി,

: A = R^2\arccos\left(1-\frac{h}{R}\right) - \left(R-h\right)\sqrt{R^2-\left(R-h\right)^2}

## പ്രായോഗിക ഉപയോഗങ്ങൾ
ഭാഗികമായി നിറച്ച ഒരു തിരശ്ചീനസിലിണ്ടർ ടാങ്കിന്റെ വ്യാപ്തം കണക്കാക്കുന്നതിന് ഈ സൂത്രവാക്യം ഉപയോഗിക്കാം.

വൃത്താകൃതിയിലുള്ള ശൈലിയിലുള്ള ജനാലകളുടെയോ വാതിലുകളുടെയോ രൂപകൽപ്പനയിൽ, *സി*, *എച്ച്* എന്നിവ അറിയാമെങ്കിൽ കോമ്പസ് ക്രമീകരണത്തിനായി *R കണക്കാക്കാൻ ഇത് ഉപയോഗിക്കാം.*

ഒരു വൃത്താകൃതിയിലുള്ള പാറ്റേണിലെ ദ്വാര സ്ഥാനങ്ങൾ പരിശോധിക്കുന്നതിന്. മെഷീൻ ചെയ്ത ഉൽപ്പന്നങ്ങളുടെ ഗുണനിലവാര പരിശോധനയ്ക്ക് പ്രത്യേകിച്ചും ഉപയോഗപ്രദമാണ്.

വൃത്തഖണ്ഡങ്ങൾ അടങ്ങിയിരിക്കുന്ന ഒരു ഏകതലരൂപത്തിന്റെ വിസ്തീർണ്ണം അല്ലെങ്കിൽ കേന്ദ്രകം കണക്കാക്കുന്നതിന്.

## ഇതും കാണുക

* ഞാൺ (ജ്യാമിതി)
* ഗോളീയ തൊപ്പി
* വൃത്താംശം

## അവലംബം
 

* Weisstein, Eric W. "Circular segment". MathWorld.

## ബാഹ്യ കണ്ണികൾ

* സംവദനാത്മക ആനിമേഷനോടുകൂടിയ ഒരു വൃത്താംശത്തിന്റെ നിർവചനം
* സംവദനാത്മക ആനിമേഷനോടുകൂടിയ വൃത്താംശത്തിന്റെ വിസ്തീർണ്ണത്തിനുള്ള സൂത്രവാക്യങ്ങൾ
വർഗ്ഗം:വൃത്തങ്ങൾ (ജ്യാമിതീയരൂപം)
തീർത്ഥാടനം (ചലച്ചിത്രം)

എം.ടി. വാസുദേവൻ നായർ തന്റെ വാനപ്രസ്ഥം എന്ന കഥയെ ആധാരമാക്കി രചിച്ച് ബി. കണ്ണൻ സംവിധാനം നിർവഹിച്ച് 2001-ൽ പുറത്തിറങ്ങിയ ഒരു മലയാളം ചലച്ചിത്രമാണ് **തീർത്ഥാടനം**. ജയറാം, സുഹാസിനി എന്നിവർ മുഖ്യ വേഷങ്ങളിൽ അഭിനയിച്ച ഈ ചിത്രം മികച്ച നിരൂപകപ്രശംസ നേടി. ഈ പടത്തിലെ അഭിനയത്തിന് സുഹാസിനിക്ക് ആ വർഷത്തെ മികച്ച നടിക്കുള്ള സംസ്ഥാന പുരസ്കാരം ലഭിച്ചു. ഗായിക ചിത്ര ഈ ചിത്രത്തിലൂടെ ഒരു സംസ്ഥാന അവാർഡ്‌ കൂടി കരസ്ഥമാക്കി..

## അഭിനേതാക്കൾ

## അവലംബം

വർഗ്ഗം:2001-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എം.ടി. വാസുദേവൻ നായർ തിരക്കഥയെഴുതിയ ചലച്ചിത്രങ്ങൾ
വർഗ്ഗം:സാഹിത്യകൃതികളെ ആസ്പദമാക്കിയ ചലച്ചിത്രങ്ങൾ
വേളൂരി

ക്ലൂപ്പൈഡേ (Clupeidae) കുടുംബത്തിൽപ്പെട്ട ഒരു കടൽമത്സ്യമാണ് **വേളൂരി** (White sardine). . ആക്റ്റിനോപ്റ്റെറൈജി വിഭാഗത്തിൽപ്പെടുന്ന ഈ മത്സ്യത്തിന്റെ ശാസ്ത്രനാമം എസ്ക്വലോസ തൊറാകാറ്റ എന്നാണ്. 10 സെന്റീമീറ്റർ വരെ പരമാവധി വലിപ്പം വരുന്ന മത്സ്യമാണ് വേളൂരി. ആയുസ്സ് ഒരു വർഷമാണ്. ആഴക്കടലിൽ 50 മീറ്റർ താഴ്ചയിൽ വരെ ഇവയെ കണ്ടുവരുന്നു. ഇന്ത്യ, തായ്ലന്റ്, ഇന്തോനേഷ്യ, ഫിലിപ്പൈൻസ്, ആസ്ത്രേലിയ തുടങ്ങിയ രാജ്യങ്ങളുടെ തീരത്തോടുചേർന്നുള്ള കടലിൽ ധാരാളമായി ഈ മത്സ്യത്തെ ലഭിക്കുന്നു. ചൂട എന്നും ഈ മത്സ്യത്തെ വിളിയ്ക്കാറുണ്ട്.

## അവലംബം
*http://www.fishbase.org/summary/Escualosa-thoracata.html

വർഗ്ഗം:കടൽ മത്സ്യങ്ങൾ
ശീലാവ്

സ്പൈറാനിഡേ (Sphyraenidae‌) കുടുംബത്തിൽപ്പെട്ട ഒരു കടൽമത്സ്യമാണ് **ശീലാവ്** (Pickhandle barracuda). . ഒന്നരമീറ്ററോളം പരമാവധി നീളം വരുന്ന ഈ മത്സ്യത്തിനു ശരാശരി 15.5 കിലോ ഭാരമുണ്ടാകാറുണ്ട്. 20 മുതൽ 200 മീറ്റർ വരെ താഴ്ചയിൽ ഇവയെ കാണപ്പെടുന്നു. ഉൾക്കടൽ, ലഗൂണുകൾ, അഴിമുഖം എന്നിവടങ്ങളിൽ ഇവയെ യഥേഷ്ടം ലഭിക്കുന്നു. പാർശ്വരേഖയെ ഖണ്ഡിച്ചുള്ള ഇരുണ്ട വരകൾ ഇവയുടെ പ്രത്യേകതയാണ്. വാൽചിറകിനു മഞ്ഞ നിറമാണ്. സിഗുതേര (Ciguatera) വിഷം ഉണ്ടാകുവാൻ സാധ്യതയുള്ള ഒരു മത്സ്യം ആണ് ഇത്. വാണിജ്യപ്രാധാന്യമുള്ള ഈ മത്സ്യം പച്ചമീനായും ഉണക്കിസംസ്കരിച്ചും വിപണനം ചെയ്യുന്നു.

## അവലംബം
* 
* 

വർഗ്ഗം:കടൽ മത്സ്യങ്ങൾ
വങ്കട

സാധാരണ കാണപ്പെടുന്ന ഒരു കടൽമീനാണ് **വങ്കട** (Torpedo scad). . കണമീൻ, ചാമ്പാൻ, പാറ തുടങ്ങിയ പേരിലും ഈ മത്സ്യം അറിയപ്പെടുന്നു. ഇന്ത്യൻ മഹാസമുദ്രത്തിൽ ധാരാളമായി കാണപ്പെടുന്നു. തീരക്കടലിൽ പറ്റം പറ്റമായി കാണപ്പെടുന്ന ഇവയെ ചൂണ്ടയുപയോഗിച്ചാണ് പ്രധാനമായും പിടിയ്ക്കുന്നത്.

## അവലംബം
*http://fishbase.sinica.edu.tw/Summary/SpeciesSummary.php?id=384 

## പുറത്തേക്കുള്ള കണ്ണികൾ
* Torpedo scad (''Megalaspis cordyla'') at FishBase
* Torpedo scad (''Megalaspis cordyla'') at Australian Museum Online
* Torpedo scad (''Megalaspis cordyla'') at FAO Species Fact Sheets
* 

വർഗ്ഗം:കടൽ മത്സ്യങ്ങൾ
വർഗ്ഗം:കേരളത്തിലെ മത്സ്യങ്ങൾ
സൂര്യകാലടി

ജ്യോതിശാസ്ത്രത്തിൽ ഭൂമിയിലെ ഏതെങ്കിലും ഒരു നിശ്ചിതസ്ഥലത്തുനിന്നു് പ്രതിദിനം ഒരു നിശ്ചിതസമയത്തു് നിരീക്ഷിക്കുമ്പോൾ ഒരു വർഷംകൊണ്ടു് സൂര്യന്റെ കോണീയസ്ഥാനത്തിനു് അതിന്റെ ശരാശരി സ്ഥാനത്തുനിന്നും സംഭവിക്കുന്ന വ്യതിചലനങ്ങളുടെ രേഖീയരൂപമാണു് **സൂര്യകാലടി**(Solar Analemma) അനലിമ്മയുടെ വടക്ക്-തെക്കൻ ഘടകം ഭൂമിയുടെ അച്ചുതണ്ടിന്റെ ചെരിവു മൂലം സംഭവിക്കുന്ന സൂര്യന്റെ വ്യതിയാനത്തിന്റെ പ്രതിഫലനമാണ്.

ഇന്ത്യക്കാാർക്ക് വർഷങ്ങൾക്കു മുമ്പേ ഇതറിയാമായിരുന്നു. വാൽമീകി മഹർഷിയാണ് യഥാർത്ഥത്തിൽ ഇത് കണ്ടു പിടിച്ചത്.
## അവലംബം

വർഗ്ഗം:ഖഗോള നിർദ്ദേശാങ്കങ്ങൾ
സമയസമവാക്യം

ജ്യോതിശാസ്ത്രത്തിൽ, സൂര്യന്റെ ചലനത്തിനനുസരിച്ച് സമയവും ദിവസവും കണക്കാക്കുവാൻ ഉപയോഗിക്കുന്ന രണ്ടുവിധത്തിലുള്ള രീതികൾ തമ്മിലുള്ള പൊരുത്തക്കേട് വ്യക്തമാക്കുന്ന  ആശയമാണു് **സമയത്തിന്റെ സമവാക്യം**. സൂര്യന്റെ ചലനഗതിയിൽ നിന്നു നേരിട്ടു നിരീക്ഷിക്കാവുന്ന പ്രത്യക്ഷസൗരദിനവും അടുത്തടുത്ത ഏതു രണ്ടു മദ്ധ്യാഹ്നങ്ങൾ തമ്മിലും കൃത്യമായും 24 മണിക്കൂറുകൾ അകലം പാലിക്കുന്ന തരത്തിലുള്ള ശരാശരി സൗരദിനവും തമ്മിലാണു് ഈ വ്യതിയാനങ്ങൾ അനുഭവപ്പെടുന്നതു്.

വർഗ്ഗം:ഖഗോള ജ്യോതിശാസ്ത്രം
മംഗ്ലീഷ്

മലയാളഭാഷ റോമൻ ലിപികൾ ഉപയോഗിച്ച് എഴുതുന്ന രീതിയാണു് **മംഗ്ലീഷ്**(Manglish അല്ലെങ്കിൽ Mamglish). പതിനാറാം നൂറ്റാണ്ടിൽ പാശ്ചാത്യരായ സഞ്ചാരികളും കച്ചവടക്കാരും മതപ്രവർത്തകരും യൂറോപ്യൻ ലിപികളുപയോഗിച്ച് മലയാളപദങ്ങൾ എഴുതുവാൻ തുടങ്ങിയിരുന്നെങ്കിലും മലയാളികൾ തന്നെ പരസ്പരം ആശയവിനിമയം നടത്തുന്നതിനു് മംഗ്ലീഷ് ഉപയോഗിച്ചുതുടങ്ങുന്നതു് ടൈപ്റൈറ്റർ, കമ്പ്യൂട്ടർ, മൊബൈൽ ഫോൺ തുടങ്ങിയ ആധുനിക ഉപകരണങ്ങളുടെ പ്രചാരത്തോടുകൂടിയാണു്. ഇത്തരം ഉപകരണങ്ങളിൽ തനതുമലയാളലിപികൾ ഉപയോഗിക്കുവാൻ തുടക്കത്തിലെങ്കിലും നേരിട്ട സാങ്കേതികപരിമിതികളാണു് ആധുനികമംഗ്ലീഷ് ആവിർഭവിക്കാൻ ഇടയാക്കിയതു്.
മലയാളം അതിന്റെ തനതുലിപിയിലല്ലാതെ, റോമൻ ലിപികളിലോ, ദേവനാഗരി, തമിഴ്, ബംഗാളി, ഒറിയ തുടങ്ങിയ മറ്റു ഭാഷകളിലോ എഴുതുന്ന രീതിയെ ലിപ്യന്തരീകരണം(transliteration) എന്നു പറയുന്നു. ഒരു ലിപ്യന്തരീകരണരീതിയായും മംഗ്ലീഷ് ഉപയോഗിച്ചുവരുന്നു.

വർഗ്ഗം:മലയാളം

അ A, ആ AA, ഇ I, ഈ EE, ഉ U, ഊ OO, ഋ RU, എ E, ഏ E, ഐ AI, ഒ O, ഓ O. ഔ AU, ആം AM, അഃ AH.

ക KA, ഖ KHA, ഗ GA, ഘ GHA, ങ NGA, 
ച CHA, ഛ CHHA, ജ JA, ഝ JHA, ഞ NJA 
ട TA, ഠ THA, ഡ DA, ഢ DHA, ണ NA
ത TA, ഥ THA, ദ DA, ധ DHA, ന NA
പ PA, ഫ PHA, ബ BA, ഭ BHA, മ MA

യ YA, ര RA, ല LA, വ VA, ശ SHA, ഷ SHA, സ SA, ഹ HA, ള LA, ഴ ZHA, റ RA.
ദിഗംശം

ഗോളനിർദ്ദേശാങ്കവ്യവസ്ഥകളിൽ, ഒരു നിശ്ചിതസ്ഥാനത്തുനിന്നും നോക്കുമ്പോൾ മറ്റൊരു സ്ഥാനത്തേക്കുള്ള തിരശ്ചീനമായ കോണീയ അകലത്തെയാണു് **ദിഗംശം** അഥവാ **അസിമുത്ത്**(azimuth) എന്നു പറയുന്നതു് . ഉദാഹരണത്തിനു്, ഭൂമിയിലെ ഒരു നിശ്ചിതസ്ഥാനത്തുനിന്നും ഒരു വസ്തുവിനെ നോക്കുന്ന ദിശ, ആ സ്ഥാനത്തുനിന്നും  ഭൂമിയുടെ ഉത്തരധ്രുവത്തിലേക്കുള്ള ദിശയുമായി നിർണ്ണയിക്കുന്ന കോണളവ് ആ വസ്തുവിന്റെ ദിഗംശം ആകുന്നു.

സാധാരണഗതിയിൽ ഉത്തരദിശയെ അടിസ്ഥാനമാക്കി പ്രദക്ഷിണദിശയിലാണ് അസിമുത്ത് അളക്കുന്നത്. അതുകൊണ്ട് ഈ രീതിയെ നോർത്ത് അസിമുത്ത് എന്നും പറയാറുണ്ട്. എന്നാൽ x അക്ഷത്തിൽ നിന്ന്, അതായത് കിഴക്കുദിക്കിൽ നിന്നിൽ അപ്രദക്ഷിണദിശയിൽ അസിമുത്ത് അളക്കുന്ന ശൈലിയുമുണ്ട്. ഇതിനെ പോളാർ രീതി എന്നുപറയുന്നു.

ഒരു തിരശ്ചീനതലത്തിലേക്കു് പ്രലംബനം (project) ചെയ്ത ദിശയെയാണു് ദിഗംശമായി പരിഗണിക്കുന്നതു്. ദിശയുടെ ഉന്നതി (altitude) ദിഗംശത്തിൽ കണക്കിലെടുക്കുന്നില്ല.

വാസ്തുവിദ്യ, നാവികശാസ്ത്രം, വ്യോമശാസ്ത്രം, ദൂരദർശിനികൾ, റേഡിയോ തരംഗങ്ങൾ ഉപയോഗിച്ചുള്ള ആശയവിനിമയം, ആന്റിനകൾ, ഉപഗ്രഹങ്ങൾ, ഭൂസ്ഥാനനിർണ്ണയം തുടങ്ങി  ഖഗോളജ്യോതിശാസ്ത്രം വരെയുള്ള  വ്യത്യസ്തമേഖലകളിൽ ദിഗംശം ഒരു പ്രധാന അളവായി ഉപയോഗിക്കുന്നുണ്ടു്.

ഭൂമിയിലെ വ്യത്യസ്ത സ്ഥലങ്ങളിൽ നിന്നും നിരീക്ഷിക്കുമ്പോൾ ഒരേ വസ്തുവിന്റെ ദിഗംശം തന്നെ വ്യത്യസ്തമായിരിക്കും.

ഒരു നിരീക്ഷണബിന്ദുവിൽ നിന്നും ഒരു വസ്തുവിന്റെ ആപേക്ഷികസ്ഥാനം നിർണ്ണയിക്കാൻ ദിഗംശത്തിനോടൊപ്പം ഉപയോഗിക്കുന്ന മറ്റൊരു കോണളവാണു് ഉന്നതി. ദിഗംശം തിരശ്ചീനമായ കോണളവും ഉന്നതി ലംബമായ കോണളവുമാണു്  നൽകുന്നതു്.

## പ്രകടനമാതൃക

അസിമുത്ത് എന്ന അളവു മനസ്സിലാവാൻ ഈ രീതി ഉപയോഗിക്കാം.
വടക്കോട്ടു തിരിഞ്ഞുനിൽക്കുക. വലതുകൈ തോളുയരത്തിൽ നേരേ മുമ്പിലേക്കു നീട്ടിപ്പിടിക്കുക. ഇപ്പോൾ വലതുകയ്യിന്റെ ചൂണ്ടുവിരലിന്റെ ദിഗംശം 0 ഡിഗ്രിയാണു്. ഇനി കൈ വലതുവശത്തേക്കു് (കിഴക്കുദിശയിലേക്കു്) നീട്ടിപ്പിടിക്കുക. ഇപ്പോൾ ചൂണ്ടുവിരലിന്റെ ദിഗംശം 90 ഡിഗ്രി. ഇതുപോലെ തെക്കു് 180, പടിഞ്ഞാറു് 270 എന്നിങ്ങനെ ദിഗംശങ്ങൾ ലഭിയ്ക്കും. ഇപ്രകാരം ഒരു വട്ടം പൂർത്തിയാക്കി തിരിച്ച് വടക്കുദിക്കിൽ തന്നെ എത്തുമ്പോൾ 360 ഡിഗ്രി (അതായതു് വീണ്ടും 0 ഡിഗ്രി തന്നെ ലഭിയ്ക്കുന്നു.

വീണ്ടും വടക്കുവശത്തേക്കു തിരിഞ്ഞുനിൽക്കുക. കൈ കണ്ണിനൊപ്പം വരുന്ന ദിശയിൽ (45 ഡിഗ്രി) മുകളിലേക്കു നീട്ടുക. ഇപ്പോഴും ദിഗംശം 0 ഡിഗ്രി തന്നെയാണു്. ഇപ്രകാരം കൈ മുകളിലേക്കോ താഴേക്കോ തിരിക്കുമ്പോൾ ദിഗംശത്തിനു വ്യത്യാസം വരുന്നില്ല.
## അവലംബം


## ഇതും കാണുക
* ഖഗോളനിർദ്ദേശാങ്കങ്ങൾ
* ഭൂമിശാസ്ത്രനിർദ്ദേശാങ്കവ്യവസ്ഥ

വർഗ്ഗം:ഖഗോള നിർദ്ദേശാങ്കങ്ങൾ
വർഗ്ഗം:കോണീയ അളവുകൾ
ഉന്നതി

പൊതുവായ അർത്ഥത്തിൽ, ഒരു അടിസ്ഥാനതലത്തിൽനിന്നും ലംബമായി (മുകളിലേക്കുള്ള) അകലത്തിനെ ഉന്നതി എന്നു പറയുന്നു. ജ്യാമിതി, ഖഗോളജ്യോതിശാസ്ത്രം, വൈമാനികശാസ്ത്രം, ഭൂമിശാസ്ത്രം, കായികരംഗം തുടങ്ങിയ മേഖലകളിലെല്ലാം ഉന്നതി എന്ന പദത്തിനു് വ്യത്യസ്തമായ അർത്ഥങ്ങളുണ്ടു്. ഉന്നതിയുടെ എതിർദിശയിലുള്ള അളവാണു് ആഴം(depth).

നേരെ കീഴ്‌ദിശയിലേക്കുള്ള -90 ഡിഗ്രിയാണു് ഉന്നതിയുടെ ഏറ്റവും താഴ്ന്ന അളവു്. ഈ ദിശയെ അധോലംബബിന്ദു അഥവാ അധോലംബദിശ (നാദിർ nadir) എന്നു വിളിക്കുന്നു. ഭൗമോപരിതലത്തേയും ഭൂകേന്ദ്രിതമായ സ്ഥാനനിർണ്ണയസമ്പ്രദായങ്ങളേയും  സംബന്ധിച്ചിടത്തോളം, നിരീക്ഷണസ്ഥാനത്തുനിന്നും ഭൂമിയുടെ കേന്ദ്രത്തിലേക്കുള്ള ദിശയിലാണു് നാദിർ.

നേരേ മുകളിലേക്കുള്ള +90 ഡിഗ്രിയാണു് ഉന്നതിയുടെ ഏറ്റവും കൂടിയ അളവു്. ഈ ദിശ ഉച്ചി, മൂർദ്ധന്യം, പരകോടി, സെനിത്ത്(zenith) എന്നെല്ലാം അറിയപ്പെടുന്നു. ഭൂകേന്ദ്രത്തിൽനിന്നും നിരീക്ഷകന്റെ ബിന്ദുവിലൂടെ നേരെ മുകളിലേക്കു പോകുന്ന ദിശയാണിതു്. വ്യത്യസ്ത ഭൂസ്ഥാനങ്ങളിൽ ഈ ദിശ വ്യത്യസ്തമായിരിക്കും.

ഭൂതലത്തിലെ ഒരു നിരീക്ഷണബിന്ദുവിൽനിന്നും തിരശ്ചീനമായ ദിശയിൽ നോക്കുമ്പോൾ ലഭിയ്ക്കുന്ന ആകാശത്തിന്റെ വൃത്താകാരത്തിലുള്ള അതിരാണു് ഖഗോളചക്രവാളം (astronomical horizon). ഖഗോളചക്രവാളത്തിന്റെ ഉന്നതി 0 ഡിഗ്രിയാണു്. (എന്നാൽ നിരീക്ഷണസ്ഥാനം ഭൂതലത്തിൽനിന്നുയരുംതോറും യഥാർത്ഥത്തിൽ ദൃശ്യമാവുന്ന ചക്രവാളപരിധി (true horizon) കീഴേക്കു് വികസിച്ചുകൊണ്ടിരിക്കും. ചിത്രം കാണുക).

## ഉന്നതിയും ഉയരവും തമ്മിലുള്ള വ്യത്യാസം
പലപ്പോഴും ഒരേ അളവു സൂചിപ്പിക്കാൻ ഉന്നതി എന്നും ഉയരം എന്നും മാറിമാറി പ്രയോഗിക്കുമെങ്കിലും രണ്ടു വാക്കുകൾക്കും തമ്മിൽ സൂക്ഷാർത്ഥത്തിൽ വ്യത്യാസം കൽപ്പിക്കാം. ഒരു വസ്തുവിന്റെ കേവലമായ അളവു സൂചിപ്പിക്കാൻ ഉയരം എന്നും (ഉദാ: പർവ്വതത്തിന്റെ ഉയരം, സ്തൂപികയുടെ ഉയരം) തെരഞ്ഞെടുത്ത ഒരു അടിസ്ഥാനതലത്തിൽനിന്നും ആ വസ്തുവിലെ ഏതെങ്കിലും ഒരു ബിന്ദുവിലേക്കുള്ള ദൂരത്തെ ഉന്നതി എന്നും (ഉദാ: സമുദ്രനിരപ്പിൽ നിന്നും ഒരു പർവ്വതത്തിന്റെ ഉച്ചിയിലേക്കോ പറക്കുന്ന ഒരു വിമാനത്തിലേക്കോ ഉള്ള ലംബമായ ദൂരം), സമുദ്രനിരപ്പിൽ നിന്നും ഒരു പീഠഭൂമിയുടെ തറനിരപ്പിലേക്കുള്ള ലംബമായ ദൂരം.

## പ്രകടനമാതൃക

ഉന്നതി എന്ന അളവു മനസ്സിലാവാൻ ഈ രീതി ഉപയോഗിക്കാം:

വടക്കോട്ടു തിരിഞ്ഞുനിൽക്കുക. വലതുകൈ തോളുയരത്തിൽ നേരേ മുമ്പിലേക്കു് (ചക്രവാളത്തിലേക്കു്) നീട്ടിപ്പിടിക്കുക. ഇപ്പോൾ വലതുകയ്യിന്റെ ചൂണ്ടുവിരലിന്റെ ഉന്നതി (തോളുയരത്തെ അപേക്ഷിച്ച്) 0 ഡിഗ്രിയാണു്. ഇനി കൈ അതേ ഉയരത്തിൽ വലതുവശത്തേക്കു് (കിഴക്കുദിശയിലേക്കു്) നീട്ടിപ്പിടിക്കുക. ഇപ്പോഴും  ചൂണ്ടുവിരലിന്റെ ഉന്നതി 0 ഡിഗ്രി തന്നെ. ഇതുപോലെ, കൈ ഉയർത്തുകയോ താഴ്ത്തുകയോ ചെയ്യാതെ ചക്രവാളദിശയിൽ ഏതു ദിക്കിലേക്കു ചൂണ്ടിയാലും ഉന്നതി 0 ഡിഗ്രിയായിരിക്കും.  (എന്നാൽ ദിഗംശം മാറിക്കൊണ്ടിരിക്കും).

ഇനി, കൈ കണ്ണിനൊപ്പം വരുന്ന ദിശയിൽ (45 ഡിഗ്രി) മുകളിലേക്കു നീട്ടുക. ഇപ്പോൾ ഉന്നതി 45 ഡിഗ്രിയാണു്. ഇപ്രകാരം കൈ നേരെ തലയ്ക്കു മുകളിലേക്കു ചൂണ്ടുമ്പോൾ +90 ഡിഗ്രിയും കാൽച്ചുവട്ടിലേക്കു നീട്ടുമ്പോൾ -90 ഡിഗ്രിയും ആയിരിക്കും യഥാക്രമം ഉന്നതി.

## ഏകകം
ലംബദൂരത്തിനു പകരം കോണീയദൂരമായും ഉന്നതി അളക്കാം. ഖഗോളനിർദ്ദേശാങ്കവ്യവസ്ഥകളിൽ ഭൂമിയിലെ ഒരു സ്ഥാനത്തുനിന്നും ഒരു ഖഗോളവസ്തുവിന്റെ സ്ഥാനം സൂചിപ്പിക്കാൻ ദിഗംശം, ഉന്നതി എന്നീ രണ്ടു നിർദ്ദേശാങ്കങ്ങൾ ഉപയോഗിക്കുന്നു. ഇതനുസരിച്ച് തിരശ്ചീനമായ കോണളവ് ദിഗംശവും ലംബമായ കോണളവ് ഉന്നതിയും കാണിക്കുന്നു.

വർഗ്ഗം:രേഖീയ അളവുകൾ
വർഗ്ഗം:കോണീയ അളവുകൾ
പതിവയ്ക്കൽ

അംഗപ്രജനനമാർഗങ്ങളിൽ സാധാരണമായി പിന്തുടരുന്ന ഒരു രീതിയാണ് **പതിവയ്ക്കൽ** (Layering). ചെടിയുടെ തണ്ടിൽ വേര് പിടിപ്പിച്ച് പ‍ുതിയൊര‍ു ചെടി വളർത്ത‍ുന്നതാണ് ഇത്. സസ്യത്തിന്റെ പ്രത്യേകതയന‍ുസരിച്ച് വിവിധ രീതികളിൽ പതിവയ്ക്കൽ നടത്താറ‍ുണ്ട്. മുന്തിരി, മുല്ല, റോസ, മാവ്, ആപ്പിൾ, പ്ലം, പിയർ എന്നിവയിലൊക്കെ പതിവയ്ക്കൽ സാധാരണയായി നടത്താം.
*വായ‍ുവിൽ പതിവക്കൽ Air Layering
*കൂന പതിവക്കൽ *Mount Layering* 
*പാത്തി പതിവക്കൽ Trench Layering 
*നിരപ്പിൽ പതിവക്കൽ Simple Layering 
*നാഗ പതിവക്കൽ Serpentine Layering 
----

### '''വായ‍ുവിൽ പതിവക്കൽ'''
തെരെഞ്ഞെട‍ുത്ത ചെടിയുടെ പച്ചനിറം മാറിയ തണ്ടിൽ അതിന് ദോഷം വരാത്ത രീതിയിൽ തൊലി മാത്രം 5 സെൻറീമീറ്റർ നീളത്തിൽ ച‍ുറ്റ‍ും അടർത്തിയെടുക്കുക അതിനു ശേഷം ചാണകം ചകിരിചോറ് മുതലായവ ഉൾപ്പെട‍ുത്തിയ മിശ്രിതം ഒര‍ു പോളിത്തീൻ ഷീറ്റിൽ വെച്ച് കെട്ടിവെക്കണം. 10,15 ദിവസത്തിനുള്ളിൽ അവിടെ വേര് വളര‍ും. വേരിന് താഴെവച്ച് തണ്ട് മ‍ുറിച്ച് ഒരു കവറിലോ, ചട്ടിയിലോ നട്ട്, അധികം വെയിൽ ഇല്ലാത്ത സ്ഥലങ്ങളിൽ സ‍ൂക്ഷിക്കാം.  ഒന്നോ രണ്ടോ മാസത്തിന‍ു ശേഷം സാധാരണ രീതിയിലേക്ക് ചെടിയെ മാറ്റി നട‍ുന്നതാണ് ഉചിതം.

## ഇതുകൂടി കാണുക
*അംഗപ്രജനനം
*മുകുളനം -  ബഡ്ഡിംഗ്
*ഒട്ടിയ്ക്കൽ - ഗ്രാഫ്റ്റിങ്
*

## അവലംബം

* Information and illustrated step-by-step instructions for air layering 

വർഗ്ഗം:സസ്യ പ്രജനനം
ഏരിവാള

കേരളത്തിൽ കണ്ടുവരുന്ന  മുശി മത്സ്യമാണ് **ഏരിവാള** (Walking catfish). . പ്രാദേശികമായി പല പേരുകളിലും ഈ മത്സ്യം അറിയപ്പെടുന്നു. ഇവയ്ക്ക് അന്തരീക്ഷവായു നേരിട്ട് ശ്വസിക്കാനുള്ള കഴിവുണ്ട്. പാർശ്വച്ചിറകുകൾ ഉപയോഗിച്ച് ഉരഗങ്ങളെപ്പോലെ ഇവ കരയിലൂടെ ഇഴയുന്നു. ഇവയുടെ ശരീരത്തിനു ഒരു തരം വഴുവഴുപ്പാണ്.മുഖത്ത് മീശരോമങ്ങളുണ്ട്. ഭക്ഷണയോഗ്യമായ മത്സ്യമായതുകൊണ്ട് വിപണിമൂല്യമുള്ള ഒരു മത്സ്യമാണ്.

## അവലംബം
*http://fishbase.mnhn.fr/comnames/CommonNameSummary.php?autoctr=206231


വർഗ്ഗം:മത്സ്യങ്ങൾ
മുഷി

കേരളത്തിലെ ജലാശയങ്ങളിൽ കണ്ടുവരുന്ന ഒരു തനതായ മത്സ്യമാണ് **മുഷി**.  പരമാവധി വലിപ്പം 60  സെന്റിമീറ്റർ. 15 മുതൽ 40 സെന്റിമീറ്റർ വരെ നീളമുള്ള പെൺമത്സ്യം 1000 മുതൽ 3000 മുട്ടകൾ വരെ ഇടുന്നു. വെള്ളത്തിനു പുറമേ കരയിലൂടെയും സഞ്ചരിക്കാൻ ഇതിനു കഴിയും. പ്രാണവായു കുറവുള്ള ചതുപ്പുനിലങ്ങളിലും ഇവ ജീവിക്കുന്നു.   ഇന്ത്യയിലെ ഗോവ, കർണാടകം, കേരളം, പോണ്ടിച്ചേരി തുടങ്ങിയ സ്ഥലങ്ങളിൽ കണ്ടുവരുന്നു. മുഷി ഒരു മാംസഭുക്കിൽ പെടുന്ന മത്സ്യമാണ്. ശൈശവ ദശയിൽ പ്ലവകങ്ങളെ ആശ്രയിച്ചു ജീവിക്കുന്നു. വളർച്ചയെത്തിയ മുഷിയുടെ പ്രധാന ആഹാരം ജലപ്രാണികളുടെ ലാർവകൾ ആണ്. ജലോപരിതലത്തിൽ വന്നു വായു കവിൾക്കൊള്ളുന്ന ശീലമുണ്ട്. 

നാടൻ മുഷി ആഫ്രിക്കൻ മുഷിയിൽ നിന്ന് തികച്ചും വ്യത്യസ്തമാണ്. അധിനിവേശ ഇനമായ ആഫ്രിക്കൻ മുഷി അത്ര രുചികരമായ മത്സ്യമല്ലെന്ന്‌ അഭിപ്രായമുണ്ട്. പലരും ഈ മത്സ്യം തീർത്തും രുചികരമല്ലെന്ന് ആരോപിക്കുന്നു. അതിനാൽ ആഫ്രിക്കൻ മുഷിക്ക്  കേരളത്തിലെ വിപണിയിൽ ആവശ്യകത കുറവാണ്. കേരളത്തിലെ ജലാശയങ്ങളിൽ ഒരു അധിനിവേശ ജീവിയായി കാണപ്പെടുന്ന ആഫ്രിക്കൻ മുഷി പല തനതു ജീവി വർഗ്ഗങ്ങൾക്കും മറ്റു മത്സ്യങ്ങൾക്കും പരിസ്ഥിതിക്കും ഭീഷണിയാണ്. ആഫ്രിക്കൻ മുഷി പെറ്റുപെരുകി രുചികരമായ മറ്റു മത്സ്യങ്ങളെ ധാരാളമായി ഭക്ഷിക്കുകയും അങ്ങനെ അവയുടെ വംശ നാശത്തിന് കാരണമാകുകയും ചെയ്യുന്നു എന്ന്‌  ചൂണ്ടിക്കാണിക്കുന്നു. അതിനാൽ സർക്കാർ ഇവയെ വളർത്തുന്നത് നിരോധിച്ചിരിക്കുകയാണ്. എന്നിരുന്നാലും നിയമം ലംഘിച്ചുകൊണ്ടു പലരും ആഫ്രിക്കൻ മുഷിയെ  വളർത്തുന്നതായി കണ്ടെത്തിയിട്ടുണ്ട്.

## അവലംബം

*http://www.fishbase.org/summary/Clarias-dussumieri.html

വർഗ്ഗം:കേരളത്തിലെ മത്സ്യങ്ങൾ
അമീർ

നേതാവ്, ഭരണാധികാരി, സൈന്യമേധാവി, ഗവർണർ, രാജകുമാരൻ എന്നീ അർഥങ്ങളുള്ള അറബിപദമാണ് **അമീർ**,  **Emir** (Arabic: ****; **', [[Female]]: **أميرة**; **emira**; **'). രാജ്യത്തെ നയിക്കുന്നവർ എന്ന അർത്ഥത്തിൽ രാഷ്ട്രതലവന്മാരെ അമീർ എന്ന് വിളിക്കും. ഇന്ന് ചില അറബ് രാജ്യങ്ങളിൽ അമീർ എന്നത് രാജാവിന്റെ ( രാഷ്ട്ര ഭരണ തലവന്റെ ) സ്ഥാനപ്പേരാണ് (ഉദാഹരണം കുവൈത്ത്)

അമീർമാർ മുസ്ലിം സാമ്രാജ്യ പ്രവിശ്യകളിലെ സാമ്പത്തികവും ഭരണപരവുമായ ചുമതലകൾ വഹിച്ചിരുന്നു. ഉമയ്യാദ്ഖലീഫമാരുടെ കാലത്ത് ഇവരുടെ പ്രതാപവും പ്രശസ്തിയും വർധിച്ചു. പ്രവിശ്യകളിൽ അവർ പ്രബലരാകുവാനും സൈന്യത്തെ സ്വന്തമായി സംഘടിപ്പിക്കുവാനും തുടങ്ങി. അബ്ബാസിദ് ഖലീഫമാരുടെ കാലത്തും ഇവർ ശക്തരായിരുന്നു. ബാഗ്ദാദിലെ ഖലീഫമാരുടെ സർവസൈന്യാധിപർ 'അമീറുൽഉമ്റാ' എന്നാണ് അറിയപ്പെട്ടിരുന്നത്. എന്നാൽ ഇവരിൽ അധികംപേരും അബ്ബാസിദ് വംശക്കാർതന്നെയായിരുന്നു. ചില അമീർമാർ പ്രവിശ്യകളിൽ പ്രബലരായി രാജവംശങ്ങൾ തന്നെ സ്ഥാപിച്ചിട്ടുണ്ട്. അഖ്ലാബിദുവംശവും താഹിരിദിവംശവും ഇത്തരം രാജവംശങ്ങളായിരുന്നു. മറ്റു ചില അമീർമാർ തങ്ങൾ പിടിച്ചെടുത്ത ഭൂപ്രദേശങ്ങളിൽ ഭരണാധികാരികൾ ആയിത്തീർന്നു. സഫാവിദുവംശവും ഗസ്നിവംശവും അപ്രകാരം ഉണ്ടായ രാജവംശങ്ങളാണ്.

സ്പെയിനിലെ ഉമയ്യാദ് രാജാക്കൻമാരും അഫ്ഗാനിസ്താനിലെ രാജാക്കൻമാരും ബുഖാറായിലെ ഭരണാധിപൻമാരും അമീർ എന്ന പേരിൽ അറിയപ്പെട്ടുവന്നു. സെൽജൂക്ക്, മംലൂക്ക്, അയ്യൂബി എന്നീ വംശക്കാർ അവരുടെ സൈനികമേധാവികൾക്കും അമീർസ്ഥാനം നല്കിയിരുന്നു. 'അമീറുൽബഹാർ' എന്ന അറബിവാക്കിൽ നിന്നാണ് 'അഡ്മിറൽ' എന്ന ഇംഗ്ളീഷ് പദത്തിന്റെ നിഷ്പത്തിയെന്ന് ഭാഷാ ശാസ്ത്രജ്ഞൻമാർ കരുതുന്നു. ബഹ്റൈൻ, യു.എ.ഇ. എന്നീ ഗൾഫ് രാജ്യങ്ങളിലെ ഭരണാധികാരികളെ അമീർ എന്നാണ് പറയുക.

വർഗ്ഗം:സൈനികപദവികൾ
വർഗ്ഗം:ഭരണാധികാരികൾ
സുശീല (ചലച്ചിത്രം)

1963-ൽ പുറത്തിറങ്ങിയ മലയാളചലച്ചിത്രമാണ് **സുശീല**.  വടിവാ പിക്ചേഴ്സിനുവേണ്ടി അശോകാമൂവീസ് അവതരിപ്പിച്ച ഈ ചിത്രം നിർമിച്ചത് വിഖ്യാത തമിഴ് ഹാസ്യനടനായ അന്തരിച്ച എൻ.എസ്. കൃഷണന്റെ സഹോദരനായ എൻ.എസ്. ദ്രവ്യമാണ്.  1963 മേയ് 10-ന് ഈ ചിത്രം പ്രദർശനം തുടങ്ങി.

## അഭിനേതാക്കൾ
*പ്രേം നസീർ
*ബഹദൂർ
*അടൂർ ഭാസി
*തിക്കുറിശ്ശി സുകുമാരൻ നായർ
*ഷീല
*അംബിക (പഴയകാല നടി)
*മിസ് കുമാരി
## പിന്നണിഗായകർ
*കെ.പി. ഉദയഭാനു
*കമുകറ പുരുഷോത്തമൻ
*എം.എൽ. വസന്തകുമാരി
*പി. ലീല
*പി. സുശീല
*പി.ബി. ശ്രീനിവാസ്
*എസ്. ജാനകി
*പ്രഭ
## അണിയറശില്പികൾ
*കഥ - പി. ഗണേശ്, പി. സുബ്രഹ്മണ്യം
*തിരക്കഥ, സംഭാഷണം - പൊൻകുന്നം വർക്കി
*ഗാനരചന - പി. ഭാസ്കരൻ, അഭയദേവ്
*സംഗീതം - വി. ദക്ഷിണാമൂർത്തി
*നൃത്തസംവിധാനം - പി.എസ്. ഗോപാലകൃഷ്ണൻ
*ഛായാഗ്രഹണം - പി.രാമസ്വാമി
## അവലംബം

## പുറത്തേക്കുള്ള കണ്ണികൾ
*ഇന്റ്ർനെറ്റ് മൂവി ഡേറ്റാ ബേസിൽ നിന്ന് സുശീല

വർഗ്ഗം:1963-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കെ.എസ്. സേതുമാധവൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി
വർഗ്ഗം:ഭാസ്കരൻ- ദക്ഷിണാമൂർത്തി ഗാനങ്ങൾ
വർഗ്ഗം:ദേവ്-ദക്ഷിണാമൂർത്തി ഗാനങ്ങൾ
വർഗ്ഗം:കെ.എസ്. സേതുമാധവൻ തിരക്കഥ എഴുതിയ ചലച്ചിത്രങ്ങൾ
വർഗ്ഗം:ഭാസി-ബഹദൂർ ജോഡി
മഞ്ഞക്കൂരി

കേരളത്തിലെ കായൽ പ്രദേശങ്ങളിലും നദികളിലും കണ്ടുവരുന്ന ഒരു മത്സ്യമാണ് **മഞ്ഞക്കൂരി**. . ഇംഗ്ലീഷിൽ **Asian sun catfish** എന്ന് അറിയുന്നു മഞ്ഞക്കൂരിയുടെ ജന്മദേശം കേരളമാണെന്ന് കരുതുന്നു. ജലമലിനീകരണം മൂലം വംശനാശം സംഭവിച്ചുകൊണ്ടിരിക്കുന്ന ഒരു മത്സ്യമാണിത്. പരമാവധി 45 സെന്റിമീറ്റർ നീളം വരെ വളരുന്നു. 10 വർഷം വരെ ഇവയ്ക്ക് ആയുസ്സുണ്ട്. വേമ്പനാട്ടുകായലിൽ നിന്ന് ഇവയെ റിപ്പോർട്ട് ചെയ്തിട്ടുണ്ട്. മഞ്ഞളേട്ട, മഞ്ഞശോഭ  എന്നീ പേരുകളിലുമറിയപ്പെടുന്നു. പുഴകളിലെ വെള്ളം കലങ്ങുമ്പോളാണ് സാധാരണയായി ഇവയെ കാണാറ്‌.

## രൂപവിവരണം
ശരീരത്തിന്റെ മുകൾഭാഗം ഇരുണ്ടനിറം, വശങ്ങൾ മഞ്ഞകലർന്ന സ്വർണ്ണനിറം, അടിഭാഗം വെളുത്ത നിറം. കറുത്ത ചുട്ടി അംശീയ ചിറകിനുമുകളില് ചെകിളമൂടിയ്ക്ക് പുറകിലായി കാണുന്നു. പരന്ന വലിയ തല, വശങ്ങളില് നിന്നു പരന്ന ഉടല്. വലിയ വായ. മേല്താടിയിലും കീഴ്താടിയിലും രണ്ടുജോടി വീതം തൊങ്ങലുകൾ. അറക്കവാളിന്തേതു പോലെ അരികളും വലിയ ശക്തിയുള്ള മുള്ളോടുകൂടിയതുമായ മേൽ അംശീയ ചിറകുകൾ. ചെറിയ അഡിപോസ് ചിറകുകൾ. വളരെ നീളം കൂടിയ ഗുദ ചിറക്. ചെകിളമൂടിയ്ക്കു പിന്നിൽനിന്ന് വാൽ ചിറകുവരെയുള്ള പാർശ്വരേഖ. 

## ചിത്രശാല


File:Horabagrus brachysoma From Kerala, India.jpg
File:Horabagrus brachysoma From Chemmad.jpg
പ്രമാണം:Manjakkoory (Horabagrus brachysoma).jpg 


## അവലംബം


വർഗ്ഗം:കേരളത്തിലെ മത്സ്യങ്ങൾ
ഗാന്ധി സമാധാന സമ്മാനം

ഗവൺമെന്റ് ഓഫ് ഇന്ത്യ നൽകുന്ന ഒരു അന്താരാഷ്ട്ര സമ്മാനമാണ് **ഗാന്ധി സമാധാന സമ്മാനം**. ഇന്ത്യയുടെ രാഷ്ട്രപിതാവായ മഹാത്മാഗാന്ധിയുടെ സ്മരണാർത്ഥം 1995-ൽ അദ്ദേഹത്തിന്റെ 125-ആം ജന്മശതാബ്ദിദിനത്തിലാണിത് ആദ്യമായി സമ്മാനിച്ചത്.

## ജേതാക്കൾ

## അവലംബം

വർഗ്ഗം:ഇന്ത്യൻ പുരസ്കാരങ്ങൾ
വർഗ്ഗം:സമാധാനത്തിനുള്ള പുരസ്കാരങ്ങൾ
വർഗ്ഗം:മഹാത്മാ ഗാന്ധി
വെള്ളക്കൂരി

കേരളത്തിലെ നദികളിലും അരുവികളിലും ധാരാളമായി കണ്ടുവരുന്ന ഒരു ശുദ്ധജലമത്സ്യമാണ് **വെള്ളക്കൂരി** (Long whiskers catfish).  ശരാശരി 15 സെന്റിമീറ്റർ വരെ വളരുന്ന ഈ മത്സ്യം പരമാവധി 46സെന്റിമീറ്റർ വരെ വളരുന്നു. വെള്ളക്കൂരി മത്സ്യങ്ങൾ തന്നെ പല സ്പീഷ്യസുകൾ ഉള്ളതായി റിപ്പോർട്ട് ചെയ്തിട്ടുണ്ട്. മീശത്തൊങ്ങലുകളുള്ള ഈ മത്സ്യങ്ങൾ ചെറിയ മത്സ്യങ്ങളെയാണ് ആഹാരമാക്കുന്നത്. ഇന്ത്യയിൽ പ്രത്യേകിച്ച് ഗംഗാനദിയിൽ ഈ മത്സ്യത്തിന്റെ എണ്ണം വളരെ കൂടുതലാണ്. ചെറിയ അരുവികളിൽ ഇവയെ അപൂർവ്വമായേ കണ്ടെത്താനാകൂ. ചതുപ്പുനിലങ്ങളിലും വലിയ ജലാശയങ്ങളിലും ഇവ കൂട്ടംകൂട്ടമായി താമസിക്കുന്നു. കടൽ കെളിതി എന്നും ഇതിനു് പേരുണ്ട്

## അവലംബം
 

വർഗ്ഗം:കേരളത്തിലെ മത്സ്യങ്ങൾ
ഒഴുക്കിലട്ടി

ഇന്ത്യയിലേയും ശ്രീലങ്കയിലേയും ജലാശയങ്ങളിൽ ധാരാളമായി കാണപ്പെടുന്ന ഒരു പരൽ മത്സ്യമാണ് **ഒഴുക്കിലട്ടി** (Malabar danio).  തുപ്പലാം കൊത്തി എന്നും ഇതിനു് പേരുണ്ട്. പരമാവധി 12 സെന്റിമീറ്റർ വരുന്ന ഈ മത്സ്യത്തിനു് ശരാശരി 8സെന്റിമീറ്റർ നീളമുണ്ടാകും. അക്വേറിയങ്ങളിൽ ഇവയ വളർത്താറുണ്ട്. ഒഴുക്കുള്ള ജലാശയങ്ങളിലാണ് ഇവയെ കാണപ്പെടുന്നത്. ഒരു തവണ ഈ മത്സ്യം 200 മുട്ടകൾ വരെയിടുന്നു.

## അവലംബം


വർഗ്ഗം:പരലുകൾ
വർഗ്ഗം:കേരളത്തിലെ മത്സ്യങ്ങൾ
വർഗ്ഗം:അലങ്കാരമത്സ്യങ്ങൾ
കമുകറ പുരുഷോത്തമൻ

മലയാളസിനിമയിലെ പ്രശസ്തനായ ഒരു പിന്നണിഗായകനായിരുന്നു **കമുകറ പുരുഷോത്തമൻ** (1930 - 1995).  

## ജീവിതരേഖ
തദ്ദേശത്തെ ആദ്യ ബി.എ. ബിരുദധാരിയായിരുന്ന കമുകറ പരമേശ്വരക്കുറുപ്പിന്റെയും ലക്ഷ്മിക്കുട്ടി  അമ്മയുടെയും മകനായി കന്യാകുമാരി ജില്ലയിലെ തിരുവട്ടാറിൽ 1930 ഡിസംബർ 4-ന് ജനിച്ചു. ശാസ്ത്രീയസംഗീതത്തിലും നാടൻ പാട്ടിലും നല്ല പ്രാവീണ്യമുണ്ടായിരുന്ന മാതാപിതാക്കൾ വളരെ ചെറിയ പ്രായംമുതൽ തന്നെ പുരുഷോത്തമനെയും സഹോദരി ലീലയെയും ശസ്ത്രീയ സംഗീതം പരിശീലിപ്പിച്ചിരുന്നു. 13-ആം വയസിൽ തിരുവട്ടാറിലെ ആദികേശവ ക്ഷേത്രത്തിൽ വച്ചായിരുന്നു അരങ്ങേറ്റം. 15-ആം വയസിൽ അന്നത്തെ *തിരുവിതാംകൂർ പ്രക്ഷേപണ നിലയ*ത്തിൽ കർണാടക സംഗീതം ആലപിച്ചുകൊണ്ട് തന്റെ സംഗീത ജീവിതത്തിനു തുടക്കം കുറിച്ചു. കർണാടക സംഗീതത്തിലായിരുന്നു കൂടുതൽ താൽപ്പര്യമെങ്കിലും 1950-ൽ ആകാശവാണി രൂപീകരിക്കപ്പെട്ടപ്പോൾ അനേകം ലളിതഗാനങ്ങൾ നിലയത്തിനു വേണ്ടി ആലപിച്ചു. 1953-ൽ പൊൻകതിർ എന്ന ചിത്രത്തിനു വേണ്ടി നലുവരി കവിത ആലപിച്ചുകൊണ്ടായിരുന്നു അദ്ദേഹം സിനീമരംഗത്തേക്കു പ്രവേശിച്ചത്. ആ വരികൾ താഴെ കൊടുക്കുന്നു.

അതിനുശേഷം അനശ്വരങ്ങളായ അനേകം പാട്ടുകൾ അദ്ദേഹം മലയാളഗാന ശാഖയ്ക്കു സംഭാവന ചെയ്തിട്ടുണ്ട്. തിരുനയിനാർകുറിച്ചി-ബ്രദർ ലക്ഷ്മണൻ ടീമിന്റെ ഗാനങ്ങളാണ് അദ്ദേഹം കൂടുതൽ ആലപിച്ചത്.

## പ്രസിദ്ധമായ ഗാനങ്ങൾ

തുടങ്ങി അനവധി അനശ്വര ഗാനങ്ങൾ മലയാളത്തിനു സംഭാവന നൽകിയ ഈ ഗായകൻ അവസാനമായി പാടിയത് യൂസഫ് അലി എഴുതി മോഹൻ സിതാര സംഗീതം നൽകിയ *കാശേ നീയാണു ദൈവം* എന്ന ഗാനമാണ്.  1995 മേയ് 26-ന് തിരുവനന്തപുരത്തേയ്ക്കുള്ള ഒരു കാർ യാത്രയ്ക്കിടയിൽ ഹൃദയസ്തംഭനത്തെത്തുടർന്ന് അദ്ദേഹം അന്തരിച്ചു. രമണിയാണ് ഭാര്യ. നാലുമക്കളുണ്ട്.

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡേറ്റാ ബേസിൽ നിന്ന് കമുകറ പുരുഷോത്തമൻ

വർഗ്ഗം:1930-ൽ ജനിച്ചവർ
വർഗ്ഗം:1995-ൽ മരിച്ചവർ
വർഗ്ഗം:ഡിസംബർ 4-ന് ജനിച്ചവർ
വർഗ്ഗം:മേയ് 26-ന് മരിച്ചവർ
വർഗ്ഗം:മലയാളചലച്ചിത്രപിന്നണിഗായകർ
സ്വതഃജനനം

വിത്തുകൾ, മുട്ടകൾ തുടങ്ങിയവ ഇല്ലാതെ ക്ഷുദ്ര ജീവികളും മറ്റും ഉടലെടുക്കാം എന്ന കാലഹരണപ്പെട്ട വിശ്വാസമാണ് **സ്വതഃജനനം**. ചെളിയിൽ നിന്നും പഴകിയ വസ്ത്രങ്ങളിൽ നിന്നും തുടർച്ചയായി എലികളും കൃമികളും രൂപപ്പെടുന്നു എന്ന തരത്തിലുള്ള വിശദീകരണങ്ങൾ നൽകപ്പെട്ടു. ഇന്നുള്ള ജീവികൾക്കെല്ലാം ഒരു പൊതുപൂർവിക ജീവി ഉണ്ട് എന്ന ആധുനിക ജീവശാസ്ത്ര നിഗമനത്തിനു വിരുദ്ധമാണ് ഈ കാഴ്ചപ്പാട്. അരിസ്റ്റോട്ടിൽ ആണ് ഈ കാഴ്ചപ്പാടിന്റെ ആദ്യ വിശദീകരണം തരുന്നത്. ആധുനിക ശാസ്ത്രത്തിൻറെ വളർച്ചയ്ക്ക് മുൻപ് വളരെക്കാലം ഈ ആശയം പ്രചാരത്തിലിരുന്നു. എന്നാൽ ഫ്രാൻസിസ്കോ റെഡി, സ്പല്ലാൻസനി, ലൂയി പാസ്ചർ എന്നിവർ നിരവധി പരീക്ഷണങ്ങളിലൂടെ ഇത് തെറ്റാണെന്ന് തെളിയിച്ചു.

## അവലംബം

വർഗ്ഗം:ജീവോൽപ്പത്തിസിദ്ധാന്തങ്ങൾ
കാട്ടുചക്ലത്തി

പശ്ചിമഘട്ടതദ്ദേശവാസിയായ ഒരു മരമാണ് **കാട്ടുചക്ലത്തി** . 10 മീറ്ററോളം ഉയരം വയ്ക്കും. അഗസ്ത്യമലയിലെ ചിലയിടങ്ങളിൽ മാത്രമേ ഈ വൃക്ഷത്തെ കണ്ടിട്ടുള്ളൂ. കാട്ടുതീയും കാർഷികാവശ്യത്തിനു കാടുനശിപ്പിക്കുന്നതും വിറകിനായി മുറിക്കുന്നതുമെല്ലാ കാട്ടുചക്ലത്തിയെ ഒരു വംശനാശഭീഷണിയുള്ള മരമാക്കിത്തീർക്കുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരങ്ങൾ 
* രൂപവിവരണം, മറ്ററിവുകൾ

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ‎
വർഗ്ഗം:ഒലിയേസീ
വർഗ്ഗം:കേരളത്തിലെ സസ്യജാലം
നിഷാന്ത് സാഗർ

**നിഷാന്ത് ബാലകൃഷ്ണൻ** (ജനനം 8 ജൂൺ 1980), പ്രൊഫഷണലായി **നിഷാന്ത് സാഗർ** എന്ന പേരിൽ അറിയപ്പെടുന്നു. പ്രധാനമായും മലയാള ചലച്ചിത്ര മേഖലയിൽ പ്രവർത്തിക്കുന്ന ഒരു ഇന്ത്യൻ നടനാണ്. നായകനായും സ്വഭാവനടനായും പ്രതിനായകനായും 50-ലധികം സിനിമകളിൽ അദ്ദേഹം അഭിനയിച്ചിട്ടുണ്ട്.

## അഭിനയജീവിതം
1997ൽ വിജയ് പി നായർ സംവിധാനം ചെയ്ത ''ഏഴുനിലപ്പന്തൽ'' എന്ന ചിത്രത്തിലൂടെ നിഷാന്ത് സാഗർ മലയാള സിനിമയിൽ അരങ്ങേറ്റം കുറിച്ചു. എങ്കിലും ശ്രദ്ധേയമായ വേഷം കിട്ടുന്നത് 1999ൽ ബിജു വർക്കി സംവിധാനം ചെയ്ത *[[ദേവദാസി]]* എന്ന ചിത്രത്തിലൂടെയാണ്. തുടർന്ന് അദ്ദേഹം ബിരുദ പഠനം നടത്തുകയായിരുന്നു. 2000-ൽ ലോഹിതദാസ് സംവിധാനം ചെയ്ത *[[ജോക്കർ (ചലച്ചിത്രം)|ജോക്കറിൽ]]* ദിലീപിനൊപ്പം അഭിനയിച്ചതോടെയാണ് അദ്ദേഹത്തിന്റെ കരിയറിൽ ഒരു വഴിത്തിരിവ് ലഭിച്ചത്. 2008-ൽ, സണ്ണി ലിയോണിനൊപ്പം *പൈറേറ്റ്സ് ബ്ലഡ്* എന്ന ഒരു ഇൻഡോ-അമേരിക്കൻ സിനിമയിൽ അദ്ദേഹം അഭിനയിച്ചു, എന്നിരുന്നാലും വിതരണ പ്രശ്‌നങ്ങൾ കാരണം ചിത്രം ഇന്ത്യയിൽ റിലീസ് ചെയ്തില്ല. ജോക്കറിനെ കൂടാതെ, ''തിളക്കത്തിൽ'' ഗോപിയായും ''ഫാന്റമിൽ'' ജോസുകുട്ടിയായും അദ്ദേഹം ശ്രദ്ധിക്കപ്പെട്ടു.

## അഭിനയിച്ച ചലച്ചിത്രങ്ങൾ

## ബാഹ്യകണ്ണികൾ

## അവലംബം

വർഗ്ഗം:മലയാളചലച്ചിത്രനടന്മാർ
വർഗ്ഗം:1980-ൽ ജനിച്ചവർ
ഘടനാ രൂപീകരണം

സിവിൽ എഞ്ചിനീയറിംഗിലെ സുപ്രധാനമായ വിഭാഗമാണ് **ഘടനാ രൂപീകരണം** (Structural Design).  നിർമ്മിക്കാൻ ഉദ്യേശിക്കുന്ന ഘടനയിൽ  അതിനു താങ്ങേണ്ടതായി വരുന്ന ഭാരം ഏതെല്ലാം തരത്തിലുള്ള ആഘാതങ്ങൾ ഉണ്ടാക്കാൻ ഇടയുണ്ട് എന്നു ഘടനാ വിശകലനം വഴി കണ്ടെത്തിയ ശേഷം, അത്തരത്തിലുള്ള എല്ലാ ആഘാതങ്ങളേയും താങ്ങാനാകുന്ന വിധത്തിൽ ഘടനയ്ക്കു രൂപം നല്കുവാൻ  **ഘടനാ രൂപീകരണം** ഉപയോഗിക്കുന്നു.

## അവലംബം

വർഗ്ഗം:സിവിൽ എഞ്ചിനീയറിങ്ങ്
വർഗ്ഗം:എഞ്ചിനീയറിങ് ശാഖകൾ
വർഗ്ഗം:എൻജിനീയറിങ്ങ്